„hotelBrain“ proglašen vodećom hotel menadžment kompanijom u Evropi - Novosti - Turistički svet\n„hotelBrain“ proglašen vodećom hotel menadžment kompanijom u Evropi\nNa prestižnoj ceromoniji dodela nagrada “World Travel Awards” održanoj u septembru ove godine na Sardiniji, gde je učestvovao veliki broj uglednih hotel menadžment kompanija, “hotelBrain” se po drugi put našao na vrhu Evrope, osvojivši “Oskara” svetske trističke Industrije, kao najbolja “Evropska vodeća hotel menadžment kompanija”.\nWorld Travel Awards (WTA) na svetskom nivou predstavlja najznačajnije priznanje u turističkoj industriji koja nagrađuje one kompanije i brendove koji pomeraju granice kvaliteta u turističkoj industriji.\n“hotelBrain” je nezavisna kompanija, specijalizovana za menadžment u hotelijerstvu, za lizing hotela, kao i savetodavne usluge. Kompanija pre svega podržava hotele u privatnom i porodičnom vlasništvu, kako bi uvećali prihode i profitabilnost. Osim toga, “hotelBrain” deluje i kao konsalting kompanija koja u svoje ime, ili za privatne investitore, banke, kao i ostale institucije, učestvuje u maksimizaciji vrednosti hotelskih objekta koji su u njihovom posedu.\n“hotelBrain” upravlja sa više od 150 hotela u 8 zemalja Evrope. Takođe, ova kompanija je prisutna na srpskom i crnogorskom tržištu sa predstavništvom regionalne kancelarije u Beogradu.\n- Posle godinu dana aktivnog rada na tržištu Srbije i Crne Gore, „hotelBrain” je zadovoljan ostvarenim rezultatima, gde sa četiri hotela i više od 400 soba pod našim menadžmentom, svi objekti ostvaruju značajan rast prihoda - izjavio je menadžing direktor ove kompanije za tržište Srbije i Crne Gore Nikola Seneši.\nOn je istakao i da je „hotelBrain” prepoznat kao konsultant od poverenja od strane najznačajnijih finansijskih institucija i investitora, što je rezultiralo angažmanom u mnogim razvojnim projektima, uključujući hotelski projekat koji će se uskoro realizovati u Beogradu i doprineti turistickoj vrednosti glavnog grada.\nAirbnb se oporavlja\nDigitalna kompanija za rezervaciju smeštaja, Airbnb objavio je da je 8. jula zabeležila...


Niško pivo ponovo u prodaji\nHome // Hrana i Piće // Vesti // Niško pivo ponovo u prodaji\nNakon 4 godine, građani Niša su mogli konačno da probaju "Niško pivo" na promociji na gastro-šampionatu koje se održavao u Niškom sajmištu, a na rafovima prodavnica će se naći od danas, petka 10. juna.\nNišlije su imale priliku da među prvima probaju nefiltrirano i nepasterizovano kraft pivo koje nosi ime "Hubert" po Hubertu Apelu koji je 1901. godine započeo novo doba u niškom pivarstvu.\nPrema rečima direktora "Niške pivare" Nikole Karanovića prodaja zvanično startuje u petak, a "Niško pivo" u ponudi će imati za početak pojedine prodavnice i dragstori. S druge strane, kraft pivo "Hubert" prodavaće se u nekoliko niških pivnica.\n- Potražnja je velika, tako da nećemo uspeti svima da isporučimo prve količine "Niškog piva". Ali za par dana svi će biti snabdeveni - kaže Karanović. On objašnjava da će građani prvo moći da kupe svetlo pasterizovano pivo u staklenoj ambalaži od 0,5 litra, dok će plastična ambalaža od 2 litra biti u ponudi za 10 do 15 dana.\nKako je ranije najavljeno, proizvodi "Niške pivare" najpre će se prodavati na jugoistoku Srbije, a cene još nisu poznate.


Srbija: Policiji upućen zahtjev za prikupljanje informacija i dokaza u vezi s Ćuruvijom - Klix.ba\nSrbija: Policiji upućen zahtjev za prikupljanje informacija i dokaza u vezi s Ćuruvijom\n12.2.2008. u 16:35\nSpecijalni tužilac za borbu protiv organiziranog kriminala Miljko Radisavljević izjavio je u utorak da je tužilaštvo policiji uputilo zahtjev za prikupljanje određenih informacija i dokaza kako bi se eventualno utvrdio identitet počinioca ubistva novinara Slavka Ćuruvije.\nRadisavljević je novinarima u pauzi skupa "Borba protiv organiziranog kriminala u Srbiji - od postojećeg zakonodavstva do sveobuhvatnog prijedloga reforme", rekao da je Specijalno tužilaštvo istražnom sudiji Posebnog odjeljanja Okružnog suda u Beogradu naložilo da provede još neke istražne radnje.\nOn je podsjetio da je tužilaštvo prošle godine podnijelo zahtjev istražnom sudiji Posebnog odjeljenja da provede određene istražne radnje u vezi s ubistvom Ćuruvije i da je tada saslušano više od 50 svjedoka.\nRadisavljević je naglasio da su svi do sada prikupljeni dokazi obezbijeđeni kako bi se eventualno mogli koristiti na sudu, prenio je Tanjug.\nĆuruvija je ubijen na Uskrs 11. aprila 1999. godine ispred ulaza u zgradu u kojoj je stanovao u Svetogorskoj ulici, u centru Beograda.\nUbijen je tokom NATO-ovog bombardiranja, pet dana nakon što je u tadašnjem dnevnom listu "Politika ekspres" optužen za "priželjkivanje bombi i izdaju".\nU jajcu potpisivanje Deklaracije o evropskoj budućnosti BiH\n12.02.2008. u 16:36\nIvanović pozvao Srbe na suzdržanost na dan proglašenja neovisnosti Kosova\n12.02.2008. u 16:32


Hrana je zdrava, kupovati je na legalnim mestima | Kamatica\nPočetna > vest > Hrana je zdrava, kupovati je na legalnim mestima\nHrana je zdrava, kupovati je na legalnim mestima\nTekst objavljen: 10.04.2016 17:31\nGrađani Srbije mogu biti sigurni da jedu zdravu, kvalitetnu i bezbednu hranu, jer inspekcijske službe sprovode redovne kontrole u cilju garantovanja ispravnosti proizvoda, izjavila je ministarka poljoprivrede i zaštite životne sredine Snežana Bogosavljević Bošković.\nBošković je savetovala građanima da prehrambene proizvode kupuju na mestima koja su registrovana, budući da su ona predmet redovnih kontrola, a da nikako ne kupuju na nedozvoljenim mestima za prodaju, odnosno u takozvanoj "sivoj zoni".\n"Uvek treba da kupuju u supermarektima, radnjama, na pijacama i mestima koja su registrovana i ovlasčhena za prodaju jer inspekcijske službe tu uzimaju uzorke hrane i ispituju je", rekla je ministarka na konferenciji na temu bezbednosti hrane "Šta jedemo" u Beogradu.\nIstičući da naši proizvođači u svet izvoze kvalitetne i bezbedne proizvode, ona je navela da su kontrole koje se sprovode na našem tržistu u skladu sa evropskim i da naše nadležne službe čine sve da proizvodi, koji se nađu na rafovima, budu zdravsteno bezbedini i ispravni za potrošače.\nPrema njenim rečima, problemi i incidentne situacije nisu češće na tržistu Srbije u odnosu na druge zemlje u kojima je sistem kontrole uspostavljen znatno ranije.\n"Tačno je da se povremeno dešavaju probemi, ali ono što je dobro to je da je Srbija usaglasila svoje propise u oblasti kontrole i bezbednsti i zdravstvene ispravnosti hrane sa evropskim propisima i onima koji važe na drugim tržištima a na koja izvozimo", rekla je Bošković.\nOna je kazala da je to razlog zbog kojeg su naši proizvodi u 2015. zabeležili rekordan suficit u spoljno-trgovinskoj razmeni.\nResorno ministarstvo, kako je kazala, radi na tome da se ispune svi potrebni zahtevi i standardi, a da o tome govori upravo plasman srpskih prozivoda na strana tržista.\nkontrola hrane šta jedemo bezbednost hrane izvoz hrane ministarstvo privrede


Isa Mustafa po treći put predsednik Demokratskog saveza Kosova\nIsa Mustafa (u sredini)\nDosadašnji predsednik Demokratskog saveza Kosova Isa Mustafa je danas na izbornoj Skupštini stranke po treći put izabran za lidera stranke.\nNa Skupštini koja je bila zatvorena za medije, nije uspela kandidatura bivšeg predsednika Kosova i DSK Fatmira Sejdiua da postane protivkandidat Mustafe.\nPosle Skupštine na konferenciji za medije Mustafa je rekao da su proces izbora predsednika i izbori u DSK bili demokratski, dok je na nezadovoljstvo Sejdiua rekao da niko ne može da manipuliše s 300 delegata izborne Skupštine.\nOdbacio je kao nemoguću eventualnu predizbornu koaliciju s Demokratskom partijom Kosova, pošto je u medijima bilo napisa da je izbor Mustafe za predsednika DSK u suštini priprema za koaliciju DSK-DPK na sledećim vanrednim parlamentarnim izborima.\nPrethodno je Sejdiu optužio Mustafu da mu je uskraćena kandidatura za predsednika stranke, dok je Meljihate Trmkoli koja je medju osnivačima DSK rekla da iako je tražila da govori, to joj nije omogućeno i da se to nije dešavalo ni u socijalizmu.


KOŠARKAŠI Crvene zvezde u petak od 18 časova gostuju u Moskvi ekipi Himkija u 6.kolu Evrolige. Utakmica se igra u dvorani „Mitišči Arena“ u Moskovskoj regiji, a crveno-beli su otputovali u Rusiju u najjačem sastavu.\nSaša Obradović ne gleda tabelu, poziva na oprez i priča o Džoniju O'Brajantu U pitanju je "fenjeraš" Evrolige Himki, ekipa koja ima sva četiri poraza u Evroligi i trenutno je u seriji od šest poraza u svim takmičenjima. Ništa od toga ne zavarava trenera Zvezde Sašu Obradovića.\nTrener košarkaša Crvene zvezde kaže da Himki u dosadašnjem toku sezone nije pokazao pravo lice. On je dodao da veruje da ruska ekipa u predstojećem meču šestog kola Evrolige vidi šansu da se vrati na pobednički kolosek.\nTrener košarkaša Crvene zvezde Saša Obradović izjavio je pred meč sa Himkijem u Evroligi, da je ruska ekipa bila pogođena pandemijom koronavirusa i da se zato nije pokazala u pravom svetlu u dosadašnjem toku ...\nSAŠA OBRADOVIĆ PRED HIMKI: Imaju ekipu za F4, loši rezultati posledica korone! Možemo da im pariramo!\nU utakmici 6. kola Evrolige igraju ruski Himki i Crvena zvezda. Meč se igra u petak u Rusiji od 18 časova po srednjeevropskom vremenu. - Himki u dosadašnjem toku sezone nije pokazao pravo lice, korona virus i njegove posledice su ih poremetile i verujem da protiv nas vide šansu ...\nStrateg crveno-belih upozorava da će ovo biti prvi meč koji će igrati u skoro kompletnom sastavu Crvena zvezda u petak igra protiv ruskog Himkija u gostima u 6. kolu Evrolige . Srpski klub je uspeo da u prethodnom kolu načini iznenađenje i pobedi moskovski CSKA na svom terenu, ...


KK Topolčanka: Teško gostovanje u Beogradu - Moja Backa Topola\n05/02/2018\tSport Ostavi komentar 151 Pregleda Izvor: mojabackatopola.rs\nU utakmici 15. kola 2. ženske lige Srbije Topolčanka je na gostovanju u Beogradu posle uzbudljive i neizvesne igre tokom svih 40 minuta savladala domaću Bežaniju sa 49:47 i tako upisala deveti trijumf u ovogodišnjem prvenstvu sačuvavši tako treću poziciju na prvenstvenoj tabeli.\nU izuzetno hladnoj hali TSC,,Clasic“ na Novom Beogradu obe ekipe zaslužuju pohvale za iskazanu borbenost. U 1. poluvremenu igračice Topolčanke su kontrolisale tok susreta i ovaj deo igre rešile u svoju korist 25:18. Početak 2. poluvremena pripao je domaćoj ekipi tako da je 3. četvrtina pripala ekipi Bežanije koju su rešile u svoju korist sa 17:8 i pred odlučujućih 10 minuta vodile sa 35:33. U veoma neizvesnoj završnici Topolčanka je preko svog najboljeg igrača Jelene Zorić koja je dominirala u skoku pod oba koša, zatim vrlo borbene Gordane Cvetković, te pogotkom za 3 poena Dragane Kekezović minut pre kraja ipak uspela da stigne do izuzetno važne pobede na kraju, iako trener Kujundžić na ovom susretu nije mogao da računa ni na jednog svog plejmejkera Martinu Kujundžić i Dijanu Rajak, koje su mnogo falile naročito u organizaciji igre. Na kraju Jelena Zorić ubacila je 20 poena, Dragana Kekezović je dodala 16, a mora se naglasiti i izuzetno važna uloga Gordane Cvetković u ovoj utakmici. U ekipi Bežanije najefikasnija je bila Grujović koja je ubacila 12 poena.\nU narednom kolu, u derbiju kola Topolčanka u nedelju 11.02.2018. sa početkom od 18h dočekuje do sada jedinu neporaženu ekipu i velikog favorita za osvajanje prvog mesta na kraju prvenstvene trke, ekipu Novosadske ženske košarkaške akademije. Lepa pozivnica za sve ljubitelje košarke da dođu u što većem broju i vide jednu dobru i kvalitetnu košarkašku predstavu.\nTagoviKK Topolcanka Kosarka Backa Topola Sport


Trump kritikovao Kinu za COVID-19, Peking: 'Američki predsjednik širi politički virus u UN-u'\nAmerički predsjednik Donald Trump iskoristio je svoje obraćanje Generalnoj skupštini Ujedinjenih nacija (UN) u utorak, 22. septembra, kako bi napao postupanje Kine sa pandemijom, rekavši da UN mora "Kinu smatrati odgovornom" za svoje postupke vezane za izbijanje pandemije, prenosi Reuters.\nSuprotno tome, kineski predsjednik Xi Jinping pozvao je na pojačanu saradnju oko pandemije.\nTrump je također optužio Peking da su omogućili ljudima da napuštaju Kinu u ranim danima uzbijanja zaraze kako bi zarazili svijet, dok su zatvorili domaća putovanja.\n"Moramo smatrati odgovornim naciju koja je pustila kugu u svijetu, odnosno Kinu", rekao je Trump u obraćanju Generalnom vijeću UN-a iz Bijele kuće.\n"Kineska vlada i Svjetska zdravstvena organizacija, koju gotovo da kontroliše Kina, lažno su izjavili da nema dokaza o prenošenju virusa sa čovjeka na čovjeka", rekao je Trump. "Kasnije su lažno rekli da ljudi bez simptoma neće širiti bolest", dodao je američki predsjednik.\nOn je također obećao distribuciju vakcine i rekao: "Pobijedit ćemo virus i zaustavit ćemo pandemiju".\nSjedinjene Države su zemlja najpogođenija korona virusom, sa preko 200.000 preminulih.\nAmbasador Kine pri UN-u Zhang Jun izjavio je da je Trump današnjim govorom na početku godišnjeg zasjedanja Generalne skupštine UN-a "širio politički virus" iznoseći "neosnovane optužbe" protiv Pekinga zbog načina na koji je Kina upravljala epidemijom korona virusa.\n"U trenutku kada se međunarodna zajednica zaista teško bori protiv COVID-a 19, SAD širi politički virus ovdje u Generalnoj skupštini", rekao je novinarima ambasador Zhang Jun.\n"Kina čvrsto odbacuje i protivi se tim neosnovanim optužbama koje joj je uputio SAD", rekao je kineski ambasador. "Američka galama je nespojiva sa atmosferom Generalne skupštine", dodao je on.\nU uvodnom govoru na Generalnoj skupštini generalni sekretar UN-a Antonio Guterres upozorio je da se svijet kreće u "veoma opasnom smjeru" sa američko-kineskim tenzijama.\n"Moramo uraditi sve kako bismo izbjegli novi hladni rat", rekao je Guterres.


BalkanMagazin :: Ključno mesto Srbije u tranzitu gasa do centralne Evrope\nKljučno mesto Srbije u tranzitu gasa do centralne Evrope\nsreda, 25. jul 2018 12:37\nZemlje Zapadnog Balkana, zbog doborog geografskog položaja, mogu doprineti diversifikaciji puteva snabdevanja prirodnim gasom u Evropi, a time i energetskoj sigurnosti u regionu i u Evropi, što je suština napora Bugarske da integriše region u Evropsku uniju, izjavio je za julski Bilten Nacionalnog naftnog komiteta Srbije Krasimir Parvanov, zamenik bugarskog ministra energetike.\nU martu ove godine ministri spoljnih poslova Bugarske, Rumunije i Grčke potpisali su Deklaraciju o Balkanskom gasnom čvorištu (Balkan gas hub). Izgradnja evropskog distributivnog gasnog centra u Bugarskoj je projekat od ključnog značaja za povećanje energetske bezbednosti u Jugoistočnoj Evropi (JIE) kroz diversifikaciju isporuka gasa i obezbeđivanje novih pravaca snabdevanja, kaže za julski Bilten Nacionalnog naftnog komiteta Srbije Krasimir Parvanov, zamenik ministra energetike Bugarske.\nDa li možete da date neke tehničke detalje – lokaciju, kapacitet, izvore snabdevanja?\nProjekat je razvijen uz učešće Evropske komisije. Koncept Balkanskog gasnog čvorišta predviđa da se neprekidno obezbeđuje prirodni gas iz raznih izvora: Crnog mora (izvori - Bugarska i Rumunija), Južnog gasnog koridora (Kaspijskog regiona, Bliskog istoka i istočnog Mediterana), LNG terminala u Grčkoj i Turskoj i ruski gas. Projekat je još u ranoj fazi razvoja. U prisustvu ministra energetike Bugarske Temenuške Petkove i predstavnika operatora nacionalne gasne mreže kompanije Bulgartransgas ЕАD, izabran je bugarskošvajcarski konzorcijum DZZD AF-EMG Consult za izradu studije izvodljivosti za Balkansko gasno čvorište. Prema ugovoru, u roku od 40 kalendarskih dana dostavljen je preliminarni izveštaj naručene studije izvodljivosti. Ovaj rok je istekao 25. aprila i podaci su već predstavljeni kompaniji Bulgartransgaz EAD, koja ih sada razmatra i priprema predloge i komentare. Očekuje se da će u roku od 110 dana od dana potpisivanja ugovora biti objavljen finalni sadržaj studije. Studija izvodljivosti bi trebalo da detaljno ispita glavne tehničke aspekte projekta kako bi se na osnovu detaljne komercijalne i tehničke izvodljivosti definisao poslovni model za njegovo sprovođenje i omogućio završetak regulatornog okvira i strukture finansiranja.\nStudija će analizirati potencijalna tržišta, potražnju i ponudu, a biće predložena i mapa puta za realizaciju projekta.\nGde vidite Srbiju u kontekstu Balkanskog gasnog čvorišta?\nPovezanost sistema je ključna za obezbeđivanje snabdevanja energijom u regionu JIE. Stvaranje čvorišta gasa ima za cilj da izgradi neophodnu infrastrukturu za prenos prirodnog gasa do tržišta EU članica u regionu - Bugarske, Grčke, Rumunije, Mađarske, Hrvatske, Slovenije i preko njih do ostalih EU članica iz centralne i zapadne Evrope, kao i zemalja Energetske zajednice - Srbije, Makedonije, Bosne i Hercegovine.\nOvaj projekat će doprineti ostvarivanju osnovnih prioriteta energetske politike EU - energetska sigurnost i obezbeđivanje pristupačne i pouzdane energije po fer ceni za evropske građane.\nKroz Srbiju prolazi najkraći put do tržišta gasa centralne Evrope. Zbog toga Srbija ima ključnu ulogu u obezbeđivanju tranzita prirodnog gasa do centralne Evrope nakon njegovog ulaska u Balkansko gasno čvorište. Projekat revirzibilne interkonekcije Bugarska - Srbija je jedan od prioritetnih projekata između dve zemlje. Interkonektor će povezati nacionalne gasne mreže Bugarske i Srbije, a time doprineti diversifikaciji snabdevanja gasa i međusobnom povezivanju dve zemlje. U početku, očekuje se da gasovod omogući isporuku 1,8 milijardi kubnih metara prirodnog gasa godišnje.\nU januaru 2017. godine, bugarsko i srpsko ministarstvo energetike potpisali su novi međudržavni Memorandum o razumevanju, uključujući detaljan raspored aktivnosti za izgradnju interkonektora. U okviru Samita Zapadnog Balkana 17. maja 2018. Bugarska i Srbija ponovo su potvrdile svoju posvećenost gradnji interkonektora potpisivanjem zajedničke deklaracije. Planirano je da interkonektor bude pušten u rad sredinom 2022. godine.\nU januaru 2018. godine, Ministarstvo energetike Bugarske primilo je poziv nadležnog tela EU programa Operational Programme „Innovation and Competitiveness” 2014-2020 (OPIC), da se prijavi za bespovratnu finansijsku pomoć u iznosu od šest miliona evra za završetak pripremnih radova za pokretanje izgradnje ove gasne interkonekcije. Dokumenta su podneta 20. marta 2018. godine i nakon procene, predlog projekta je odobren za finansiranje.\nNa ovaj način će biti finansirane sve pripremne aktivnosti, uključujući dobijanje građevinske dozvole neophodne za početak gradnje.\nKako bi se projekat optimalno integrisao u postojeću bugarsku mrežu, u skladu sa postojećim regulatornim modelom, i obezbedilo pravovremeno sprovođenje i finansiranje, bugarska strana je, uz saglasnost Evropske komisije, odredila Bulgartransgaz EAD za kompaniju koja će sprovoditi projekat i biti operator budućeg gasovoda na bugarskoj teritoriji. Operator interkonektora na bugarskoj teritoriji će obezbediti sredstva za izgradnju bugarskog dela – iz sopstvenih izvora, kredita, grantova.\nKoja je od planiranih interkonekcija na teritoriji Bugarske u završnoj fazi?\nInterkonekcija Grčka - Bugarska (ICBG) je prioritet i ključni infrastrukturni projekat za Bugarsku, kao i ključni element u politici bugarske vlade da proširi izvore snabdevanja za zemlje u regionu. Projekat uživa i status projekta od zajedničkog evropskog interesa u skladu sa uredbom Evropskog parlamenta i Saveta o Trans-evropskoj energetskoj infrastrukturi. Projekat se razvija u skladu sa unapred definisanim terminima tako da se komercijalne operacije očekuju u 2020. godini. U toku su najvažniji tenderi za sprovođenje projekta: projektovanje, isporuka opreme i ugradnja, isporuka cevi, konsalting i arheološka istraživanja.\nICBG je ključni element Južnog gasnog koridora, preko kojeg će Bugarska, Srbija i region JIE moći da koriste prirodni gas iz Kaspijskog regiona i istočnog Mediterana, kao i da imaju pristup LNG-u preko budućeg terminala u Aleksandropolisu u grčkom delu Egejskog mora.\nParalelno sa tim, 17. maja 2018. godine. Ministarstvo energetike Bugarske predstavilo je Upravnom odboru Operational Programme „Innovation and Competitiveness” 2014-2020 (OPIC) predlog za dodelu 39 miliona evra za interkonekcije Grčka - Bugarska i Srbija - Bugarska. Nadzorni odbor OPIC odbor odlučio je da uvrsti ICGB projekat u kvalifikovane korisnike bespovratnih sredstava.\nOčekujemo odobrenje OPIC-a do kraja juna 2018. godine, početak gradnje u poslednjem kvartalu 2018. godine, a početak komercijalnog rada 2020. godine. Bugarska već ima jedan aktivni interkonektor jer od kraja 2016. godine radi gasovod između Bugarske i Rumunije.\nKakvo je Vaše mišljenje o projektima istraživanja ležišta prirodnog gasa u Crnom moru?\nObezbeđivanje energetske nezavisnosti zemlje je glavni prioritet vladinog energetskog sektora, a razvoj sopstvene proizvodnje energije je jedan od ključnih preduslova za njegovo ostvarenje. To doprinosi smanjenju energetske zavisnosti i povećanju energetske sigurnosti zemlje, u potpunosti poštujući principe evropske Energetske unije.\nRazvoj vlastite proizvodnje u Crnom moru je jedan od uslova za uspešnu realizaciju koncepta Balkanskog gasnog čvorišta. Trenutno razmatramo potencijalne izvore za njegovo napajanje.\nKhan Asparuh blok istražuje konzorcijum svetskih naftnih kompanija Total, OMV i Repsol. Nakon prvih obećavajućih rezultata, istraživanje je prošireno i nova bušenja su u toku. U bloku Han Kubrat (ranije Silistar) istraživanje vodi Shell. Nesumnjivo je ohrabrujuća činjenica da bugarski crnomorski istražni prostor izaziva interes vodećih naftnih svetskih kompanija.\nU toku je priprema za objavljivanje konkursa za blok Han Tervel (ranije Theres) - nadamo se da će detaljna istraživanja i u drugim blokovima rezultirati velikim interesovanjem investitora.\nKoji su mogući problemi u isporuci ruskog gasa Bugarskoj?\nBugarska dugo godina ima dobre partnerske odnose sa Gaspromom. Sada se oslanjamo na isporuke prirodnog gasa iz Rusije, a i u budućnosti nameravamo da to bude jedan od najvažnijih izvora snabdevanja Balkanskog gasnog čvorišta. Uveren sam da će naša saradnja biti još intenzivnija, jer obe strane imaju zajedničke interese.\nDa li interkonekcija Bugarska – Srbija ima obezbeđenu projektovanu količinu gasa?\nPredviđeno je da nakon puštanja u rad dvosmerne interkonekcije BugarskaSrbija bude obezbeđen gas preko Balkanskog gasnog čvorišta (Južnog gasnog koridora, budućeg LNG terminala u Aleksandropolisu), ali i iz zapadne i centralne Evrope.\nKoja je privlačnost koridora Zapadnog Balkana za zapadnoevorpsku bezbednost snabdevanja?\nZbog svog povoljnog geografskog položaja, zemlje Zapadnog Balkana mogu doprineti diversifikaciji puteva snabdevanja prirodnim gasom u Evropi. To je faktor za poboljšanje energetske sigurnosti u regionu i u Evropi u celini. To je suština naših napora da integrišemo Zapadni Balkan u EU. Uvereni smo da će ovo, sa jedne strane, omogućiti stabilnan, siguran, konkurentan i održivi razvoj ovih zemalja, a, sa druge strane, doprineće energetskoj bezbednosti čitavog regiona.\nKrasimir Parvanov magistrirao je na Tehničkom fakultetu u Sofiji i na Fakultetu nacionalne i svetske ekonomije u Sofiji. Od 1990. do 2007. obavljao je razne funkcije u elektrodistributivnoj kompaniji Stolično. U periodu od 2007. do 2010. bio je jedan od izvršnih direktora u u kompaniji ČEZ Bugarska, a od 2010. do 2012. direktor nacionalne energetske kompanije NEK. Zamenik ministra je od 15. maja 2017. godine.


Knjiga Prva ljubav - autor Emili Rejmond, Džejms Paterson - Nekoliko strana\nEmili Rejmond\tDžejms Paterson\tPrva ljubav\nMislili smo da možemo pobeći od svetaLudo putovanje po AmericiMislili smo da možemo umaći vremenuI načas smo u tome i uspeli...Aksi Mur je „dobra devojka“: vredno uči, kloni se nevolja i ne govori nikome kako zapravo želi da pobegne od svega toga. Jedini kome se može poveriti jeste njen najbolji prijatelj Robinson – u koga je slučajno i ludo zaljubljena.Kad neočekivano pozove Robinsona da zajedno proputuju zemljom, Aksi prvi put u životu krši pravila. Bezbrižna avantura, međutim, vrlo brzo izmiče kontroli...Izuzetna, emotivna, prisna priča zasnovana na Patersonovom ličnom iskustvu, Prva ljubav svedoči o moći i lepoti prve ljubavi koja ponekad može biti presudna za naš ceo život.„Pripremite dovoljno maramica pre nego što počnete da čitate Prvu ljubav. Smejala sam se i kikotala više nego što sam plakala, ali izuzetan završetak knjige zaista će pokrenuti sve vaše emocije.“harlequinjunkie.com\nMislili smo da možemo pobeći od svetaLudo putovanje po AmericiMislili smo da možemo umaći vremenuI načas smo u tome i uspeli...Aksi Mur je „dobra devojka“: vredno uči, kloni se nevolja i ne govori nikome kako zapravo želi da pobegne od svega toga. Jedini kome se može poveriti jeste njen najbolji prijatelj Robinson – u koga je slučajno i ludo zaljubljena.Kad neočekivano pozove Robinsona da zajedno proputuju zemljom, Aksi prvi put u životu krši pravila. Bezbrižna avantura, međutim, vrlo brzo izmiče kontroli...Izuzetna, emotivna, prisna priča zasnovana na Patersonovom ličnom iskustvu, Prva ljubav svedoči o moći i lepoti prve ljubavi koja ponekad može biti presudna za naš ceo život.„Pripremite dovoljno maramica pre nego što počnete da čitate Prvu ljubav. Smejala sam se i kikotala više nego što sam plakala, ali izuzetan završetak knjige zaista će pokrenuti sve vaše emocije.“harlequinjunkie.com Komentari\nRSD 659.00 POTRAGA ZA LASICOM\nRSD 776.00\tDVORSKA LUDA\nRSD 688.00\tMeri, Meri\nRSD 552.00\tPOLJUBI DEVOJKE\nRSD 712.00\tPONOĆNI KLUB\nRSD 552.00\tRUŽE SU CRVENE\nRSD 712.00\tŠESTA META\nRSD 565.00\tKupci koji su kupili ovaj proizvod, kupili su i sledeće:


U zamci ciljane inflacije - Dnevni list Danas\nPočetna » Ekonomija » U zamci ciljane inflacije\nU zamci ciljane inflacije\nProšlogodišnja ukupna inflacija gotovo je tri puta niža od one zabeležene u 2005, dok je bazna duplo niža. Uprkos tome, postavlja se pitanje da li je Narodna banke Srbije, koja je preuzela odgovornost za ovaj deo ukupne inflacije (a reč je o 55 odsto svih cena) bila uspešna ili nesupešna u ostvarivanju svog osnovnog zadatka a to je očuvanje cenovne stabilnosti.\n0Piše: Tanja Stanković 08. januara 2007. 00.00\nProšlogodišnja ukupna inflacija gotovo je tri puta niža od one zabeležene u 2005, dok je bazna duplo niža. Uprkos tome, postavlja se pitanje da li je Narodna banke Srbije, koja je preuzela odgovornost za ovaj deo ukupne inflacije (a reč je o 55 odsto svih cena) bila uspešna ili nesupešna u ostvarivanju svog osnovnog zadatka a to je očuvanje cenovne stabilnosti. I mada zvuči paradoksalno da se takvo pitanje postavlja u situaciji kada je bazna inflacija sa 14,5 odsto svedena na 5,9 odsto, ipak su čelnici Narodne banke Srbije u septembru prošle godine kada se prešlo u režim targetiranja inflacije isticali da je njihov cilj da baznu inflaciju svedu sa tadašnjih 10 odsto na nivo od sedam do devet odsto.\nJeftiniji inostrani krediti\nPrema podacima Narodne banke Srbije velike kompanije iz Srbije su se samo u trećem kvartalu 2006. godine u inostranstvu direktno zadužile oko 600 miliona evra. Procenjeno je da je to jeftiniji način da dođu do potrebnih sredstava nego da se zadužuju u Srbiji. Restriktivna monetarna politika zavrnula je „kreditne slavine“ malim i srednjim preduzećima, dakle onim delovima privrede koji bi trebalo da čine najzdravije jezgro, što je i te kako usporilo rast industrijske proizvodnje. Stručnjaci procenjuju da se ukoliko ostatak industrije ne uhvati priključak sa liderima, može očekivati značajnije usporavanje privrednog rasta. Analitičari, takođe, tvrde da bi dalja aprecijacija kursa dinara mogla dodatno da ugrozi izvoz koji već sada trpi posledice restriktivne monetarne politike.\nEkonomski analitičari, koji su se inače pokazali kao loši prognozeri jer su početkom 2006. godine tvrdili da će ukupna godišnja inflacija biti najmanje 14 odsto, odmah su istakli da „ciljanje inflacije u prvi plan stavlja na proveru kredibilitet centralne banke, za koju će nesupeh biti svaka inflacija koja ne bude u datom okviru“ – dakle i prebačaj gornje granice i podbačaj u odnosu na donju marginu. Međutim, bivši gurverner NBS Kori Udovički misli da još dugo centralna banka neće moći da pogađa cilj s obzirom na to da kod nas, mnogo više od stvarnih faktora, na kretanje cena deluju očekivanja. „Trebalo je da prođe gotovo tri meseca da bi se uvoznici uverili da se NBS ne šali sa kursom, pa da počnu da snižavaju cena. Ali, šta je sada sa domaćim cenama. Ako one ostaju nepromenjene, onda je to sigurni znak očekivanja da će inflacija ubrzo krenuti naviše“ – upozorava Udovički.\nObjašnjavajući zašto je bazna inflacija niža za jedan procentni poen od postavljene donje granice, guverner NBS Radovan Jelašić priznaje da je eksperte centralne banke iznenadilo kretnje cena nafte na svetskom tržištu. Podsećanja radi, kada su granice ciljanja inflacije postavljane, cene nafte bile su ka uzlaznoj putanji, a sve prognoze svetskih stručnjaka ukazivale su da do većih kolebanja nadole neće doći. Međutim, dogodilo se upravo suprotno i to je značajno doprinelo obaranju inflacije. Rast cena nafte na svetskom tržištu je 2005. godine bio glavni razlog što je inflacija preskočila planiranih 13,4 odsto, barem je tako tvrdio tadašnji ministar finansija Mlađan Dinkić.\nNarodna banka Srbije, koja je startovala sa referentnom kamatnom stopom od 18 odsto, iako ju je u međuvremenu četiri puta menjala, nije se usuđivala da na prve signale koji su dolazili sa svetskog tržišta krene sa značajnijim smanjenjem kamate, mada je nivo bazne inflacije već u oktobru značajno pao. Opravdanje za to bila je najavljena ekspazivna fiskalna politika i neizvesnost u kom pravcu će fiskalna politika ići posle izbora. Uz to, stalno je bilo prisutno saznanje da se efekti mera monetarne politike zapravo ne vide odmah, nego tek nakon par meseci. Za četiri meseca koliko je na snazi novi režim monetarne politike referentna kamatna stopa centralne banke smanjena je za četiri indeksnih poena i sada je 14 odsto, dok je bazna inflacija već na nivou priželjkivanom za 2007. godinu – donji limit je četiri odsto, a gornji osam odsto, pri čemu niko ne krije da je očekivani iznos inflacije zapravo šest odsto. Podaci govore da će, iako je zahvaljujući visokoj refernetnoj kamatnoj stopi zaustavljen brz rast kredita, naročito u drugom polugodištu 2006. godine, kreditni portfelj banaka i ove godine zabeležiti sličan porast kao i predhodne godine.\nDakle, zbog restriktivnih mera monetarne politike nisu trpeli ni građani, a ni privrednici koji su želeli da se zadužuju. Mada bi detaljnija analiza mogla da pruži nešto drugačiju sliku. Stanovništvo očigledno nije imalo nikakvih problema da dođe do kredita u bankama, štaviše kreditni portfelj namenjen stanovništvu bio je znatno veći od onog namenjenog privredi. Građanima je prošle godine odobreno oko 58 milijardi dinara kredita što je oko tri milijarde dinara manje nego 2005. godine, dok je obim kredita odobrenih privredi smanjen za 68 milijardi dinara (u 2005. godini) na samo 35 milijardi dinara (u 2006. godini). Kada je reč o privredi ne treba se međutim zaletati i reći kako ovi podaci najbolje svedoče da je restriktivnost monetarnih vlasti zaustavila privredni rast i da je zbog toga prošlogodišnji porast GDP bio niži nego na polugodištu.


Kako da uštedite 200 KM mjesečno uz 3 prosta trika Banjaluka.com\nKako da uštedite 200 KM mjesečno uz 3 prosta trika\nMnogi ljudi isprobali su nekoliko sistema štednje, a mi vam u nastavku donosimo jedan sasvim realan prijedlog kako možete mjesečno da uštedite barem 200 KM, ukoliko imate prosječnu platu od 700 KM.\nUkoliko ste prosječan pušač, i trošite jednu kutiju dnevno, to znači da u prosjeku više od 3 KM dajete na cigarete. Mjesečno biste uštedjeli i do 100 KM! Pored finansijskog boljitka, vi biste poboljšali i svoje zdravlje, tako da protiv ove stavke ne postoji protiv-argument!\nAutomobil vozite samo vikendom\nNa posao idite gradskim prevozom, i ukoliko imate prosječan automobil manje potrošnje, uštedjet ćete i više od 80 KM! Čak iako ne vozite svakodnevno od kuće do posla, svakako ćete uštedjeti ako nikada na posao ne idete svojim automobilom. Jer, kada idete na posao i kada se vraćate, tada je najveća gužva i prosječan auto troši više benzina/dizela/gasa nego inače.\nPazite kada, šta i koliko jedete\nUkoliko ne naručujete hranu na poslu, već ponesete ručak od kuće, koji svakako spremate svakodnevno, uštedjet ćete, u prosjeku više od 2 KM po radnom danu. To je na mjesečnom nivou oko 50 KM.\nSamo uz ova tri sasvim jednostavna i logična odricanja, možete uštjedeti i 230 KM, dakle i više od planiranog! Ukoliko ipak, nekad poželite da “prekršite” ovaj spisak, i to je moguće – sjetite se da ste strogim pridržavanjem pravilnika 30 KM u plusu!\nPriznat ćete, nije nemoguće. A, ukoliko ovo limite, i novac stavljate sa strane, za šest mjeseci imat ćete neplaniranih 1.200 KM – za taj novac možete da otputujete negdje lijepo, ili da se pošteno “počastite”. Na vama je, piše Telegraf, kako ćete sebe nagraditi.\nEvo još jednog primjera kako da uštedite novac:\nU kući ili stanu zamijenite sve sijalice onim LED, koje jesu skuplje u startu od obične sijalice, ali veoma štede struju, a traju neuporedivo duže, tako da se to na mjesečnom budžetu itekako osjeti.\nTagovi: Korisni savjetiNovac\tPrijavi grešku


Rekonstrukcija kuhinjskog i tehničkog bloka u objektu „Radost“ odvija se planiranom dinamikom - Grad Prokuplje\nRekonstrukcija sistema grejanja i centralne kuhinje u objektu „Radost“, jednom od četiri objekta Predškolske ustanove “Neven” u Prokuplju, odvija se planiranom dinamikom. Faza rekonstrukcije sistema grejanja je završena, tako da će mališani moći da se vrate u objekat već u ponedeljak, 02. marta.\nProjekat se realizuje uz finansijsku podršku Evropske unije, preko programa EU PRO, uz sufinansiranje iz sredstava Grada Prokuplja.\nMenadžer projekta, Maja Bašić, izjavila je da je ovo veoma značajan projekat, budući da se u objektu „Radost“ nalazi centralna kuhinja, iz koje se hrana distribuira u sve ostale objekte, a koja od izgradnje nije rekonstruisana. Realizacijom ovog projekta, poboljšaće se uslovi za boravak i rad 903 deteta i 99 zaposlenih, tako što će se obezbediti kvalitetnija priprema, snabdevanje i distribucija hrane u sva četiri vrtića. Sa druge strane, rekonstrukcija sistema grejanja, podrazumeva zamenu kotlova i energenta, odnosno prelazak sa tečnog goriva na pelet, čime se doprinosi očuvanju životne sredine.\nAko se ovome doda unapređena energetska efikasnost objekta, koja je završena krajem prošle godine, neosporno je da će završetkom i ovog projekta, doći do smanjenja i troškova grejanja i potrošnje električne energije, a ušteđena sredstva moći će da se koriste za dalje unapređenje rada Predškolske ustanove i boravka dece u vrtićima.\nIzvođač radova je grupa ponuđača koju zastupa AMI – MONTER d.o.o. iz Kruševca, koja je izabrana u postupku javne nabavke, koju je sproveo Grad Prokuplje.


Jeftini letovi iz Španije do Surinama - Avio karte Španija Surinam - eSky.rs\nAvio karte iz Španije do Surinama\nPretražite letove iz Španije do Surinama\nProverite najbolje prilike za letove iz Španije do Surinama\n✔ Postoje li posebne ponude za letove iz Španije do Surinama na eSky.rs?\n✔ Mogu li se pobrinuti za osiguranje prilikom rezervacije leta iz Španije do Surinama?\n✔ Ako rezervišem let iz Španije do Surinama, mogu li da rezervišem ujedno i smeštaj?\n✔ Koje avio-kompanije nude letove iz Španije do Surinama?\nBudite sigurni, da na eSky.rs ponuda letova iz Španije do Surinama uključuje ne samo niskotarifne avio-kompanije, već i one koje su specijalizovane za visoki standard.


Završeno korfbol prvenstvo 2016. godine\nOdigravanjem 6. kola završnice korfbol seniorskog prvenstva Srbije za 2016. godinu korfbol klub „Beograd“ je uspeo da od ukupno 6 utakmica ostvari pet uzastopnih pobeda te na taj način ponovo osvoji državno prvenstvo.\nBeograd novi prvak\nKK „Zemun“ je osvajanjem drugog mesta pokazao da mu je možda samo nedostajalo malo sreće da ponovi prošlogodišnji uspeh.\nEkipa „Studenta“, novajlija u ligi i apsolutno najmlađi tim, je pokazao da će u budućnosti predstavljati ozbiljnu ekipu. Snaga, mladost i velika želja da pruže svoj maksimum je prisutna i jedino nedostaje još dodatnog iskustva.\nOpšti utisak je da će upravo dobar spoj mladosti i iskustva u narednom periodu naš korfbol podići na još bolju poziciju na evropskoj i svetskoj rang listi. Već naredne godine imaće priliku da se kvalifikuju za završnicu Evropskog prvenstva 2018. godine.\nObjavljeno: ponedeljak, 26. decembar, 2016.


Beogradski gradonačelnik: 'Podržat ću obje Povorke ponosa, ako ih bude' - CroL\nTema: LGBT prava\tSrbija\tbeograd pride 2015\nGradonačelnik Beograda Siniša Mali rekao je da će sudjelovati u Povorkama ponosa, ako budu održane.\n"Nemam potvrdu da li će biti održana Povorka ponosa, kao ni Povorka trans* osoba. Ukoliko ih bude, ja ću podržati obje povorke", rekao je Mali odgovarajući na pitanje novinara u Skupštini grada, prenosi RTV. Na pitanje postoji li politička volja da se povorke održe, Mali je kratko rekao "već sam odgovorio na pitanje".\n"Ne radimo Prajd zbog pristupanja EU, nego zbog ljudi koji žele živjeti u Srbiji"\nA na jučer održanoj konferenciji za medije organizatori ovogodišnje Povorke ponosa Beograd, poznatije kao Beograd Prajd, demantirali su medijske navode da će iduće godine Prajd biti organiziran i u Novom Sadu i u Nišu.\n"Ne planiramo za iduću godinu Prajd ni u Nišu ni u Novom Sadu, ali se nadamo da će se u ovim gradovima organizirati LGBT zajednica i da će organizirati Prajd u neko skorije vrijeme", rekao je Boban Stojanović, a Goran Miletić je napomenuo kako je ovo prva godina u kojoj se Beograd Prajd normalno najavljuje.\n"Nije bilo nikakve napetosti, nikakvih bombastičnih najava u medijima da će teći krv. Kako će se to sve razvijati, ne znam, ali je lijepo da možemo na miru pripremiti Prajd", rekao je i izrazio nadu da Prajd neće biti zabranjen kao što je ljetos "sramotno" bilo zabranjeno okupljanje na kojem su građani željeli odati počast žrtvama iz Srebrenice.\nPrema njegovim rečima, institucije su danas postale puno otvorenije za problematiku LGBT prava, ali kultura ljudskih prava unutar institucija još nije na zavidnoj razini.\n"Mi smo samo grupa građana koja želi ukazati na svoj položaj i to ne može biti opravdanje za nasilje nad nama", kazao je Miletić i dodao da se Povorka ponosa ne organizira zbog pristupanja EU, "nego zbog nas, ovdje i sada, zbog ljudi koji žele živjeti u Srbiji". Izrazio je i nezadovoljstvo zbog minimalnih sudskih kazni za one koji prijete pripadnicima LGBT zajednice.\nTjedan ponosa će u Beogradu biti održan od 14. do 18. rujna, dok će međunarodni Prajd Forum biti održan u subotu, 19. rujna. Beograd Prajd će biti održan u nedjelju 20. rujna s početkom u 12 sati, a povorka će krenuti od zgrade Vlade Srbije i završiti na platou ispred Skupštine grada Beograda.


Velika novogodišnja akcija: Dani dobre knjige - LookerWeekly.com magazin\nHolandski pisac i istoričar Gvido van Hengel otvorio je manifestaciju Dani dobre knjige, koju organizuju Izdavačko preduzeće Clio i knjižare Kosmos. Jedan od posetilaca čije će ime biti svečano izvučeno i objavljeno 31. decembra, na zatvaranju manifestacije, dobiće na poklon po jedan primerak naslova iz čitave produkcije IP Clio u 2022. godini.\nNa otvaranju manifestacije Danai dobre knjige, koja će trajati do 31. decembra u Kosmos knjižarama, Gvido van Hengel je potpisivao svoju knjigu VIDOVNJACI i razgovorao sa čitaocima o nizozemskoj literaturi. U tome mu se pridružila i Jelica Novaković, prevoditeljica, profesorka nizozemskog jezika i koautorka knjige Posledice jednog pucnja.\nKnjige koje volite i cenite, nalaze se na dva mesta u Beogradu – u knjižarama Kosmos u Knez Mihajlovoj 18 i Bulevaru kralja Aleksandra 72, od 14. do 31. decembra!\nPored svakodnevnog Srećnog sata, kad će kupci imati popust 40% na redovnu cenu, akcija I poklon i popust i Tri za 999 ili Dve za 499, posetioci ovih knjižara moći će da učestvuju u NAGRADNOJ IGRI. Jedan od posetilaca čije će ime biti svečano izvučeno i objavljeno 31. decembra, na zatvaranju manifestacije, dobiće na poklon po jedan primerak naslova iz čitave produkcije IP Clio u 2022. godini.


Radikali pokreću inicijativu za ukidanje javnih izvršitelja – Radio Televizija 022 – Stara Pazova\n“Zakon o izvršenju je doneo samo siromaštvo i bedu građanima Srbije. Jedan broj ljudi se neosnovano bogati na građanima koji imaju finansijske probleme. Ako treba da bude izvršitelja, onda time treba da se bavi država, a ne privatna lica”, rekao je na konferenciji za novinare u Skupštini Srbije zamenik predsednika Srpske radikalne stranke i narodni poslanik te stranke Aleksandar Šešelj.\n“U stanju su da isteruju ljude iz kuća, a čak je sa izmenama ovog Zakona predviđeno i to da će izvršitelji uskoro moći i da hapse nekog ko se protivi iseljenju, kao i da će troškovi iseljenja ići na teret lica koje se iseljava. To treba da se ukine”, rekao je Šešelj.\nOn je ukazao da je Srpska radikalna stranka i ranije predlagala ukidanje Zakona o izvršenju, ali da je “naprednjačka većina na tu inicijativu ostala nema”.\n“Želimo da se sa tom praksom prestane”, rekao je Aleksandar Šešelj.\nTagaleksandar seselj finansije javni izvrsitelji peticija srpska radikalna stranka\nEU kaznila pet banaka sa milijardu evra zbog “valutnog kartela”


0,1 posto najbogatijih zaradilo koliko i polovina stanovništva – Bankar.me\nJuly 18, 2019 MAKRO, PLANETA, SVE VIJESTI Leave a comment\n„Svijet se suočava sa nizom promjena koje doprinose slomu povjerenja i društvene kohezije, naročito u razvijenim zemljama”, rekao je Lipton i dodao da „preterana nejednakost” predstavlja problem na globalnom i nacionalnom nivou.\nOn je govorio o globalnim izazovima na konferenciji u Parizu povodom 75. godišnjice konferencije u Breton Vudsu, kada su 44 zemlje definisale osnove na kojima će počivati međunarodni monetarni sistem posle Drugog svjetskog rata, a osnovani su MMF i Međunarodna banka za obnovu i razvoj.\nLipton je kazao da su globalizacija i nove tehnologije imale negativnu posljedicu u vidu političke polarizacije, populizma i gneva stanovništva.\nIzmeđu ostalog, rekao je da razvoj Kine „iz osnova mijenja globalni predio”, a udio razvijenih zemalja u globalnoj proizvodnji opašće sa više od 50 odsto na trećinu u narednih 25 godina.\nPOJMOVIapsolutna linija siromaštva bogati i siromašni\nPrevious Otpremnine od 1.051 do 16.490 eura, najzainteresovaniji zaposleni u policiji i zdravstvu\nSljedeći Španska ministarka ekonomije jedan od mogućih kandidata za čelnika MMF-a


Srbija zainteresovana za dve ruske investicije - 24.12.2018, Sputnik Srbija\nPredsednik Srbije Aleksandar Vučić sastao se danas sa generalnim direktorom i predsednikom uprave Ruskih železnica Olegom Belozjorovom, sa kojim je razgovarao... 24.12.2018, Sputnik Srbija\n17:28 24.12.2018 (Osveženo: 13:28 02.09.2021)\n© Tanjug / DIMITRIJE GOLLAleksandar Vučić i Oleg Belozjorov\nZahvalivši Belozjorovu na prethodnom angažovanju i posvećenosti Ruskih železnica realizaciji dosad ugovorenih projekata, Vučić je naglasio da se prilikom realizacije svih budućih projekata, imajući u vidu činjenicu da Ruske železnice slove za najbezbednije na svetu, posebna pažnja mora posvetiti bezbednosti kako se ne bi ponovili incidenti iz prethodnog perioda.\nGlavna tema razgovora bile su dve investicije od strateškog značaja za Republiku Srbiju, a to su Dispečerski centar, kojim bi bila uspostavljena bolja organizacija i pun nadzor nad celokupnim železničkim saobraćajem u Srbiji, i projekat potpune rekonstrukcije železničke pruge Valjevo—Vrbnica, za koji je dogovorena izrada projektne dokumentacije, na osnovu koje će biti određen rok za početak radova.\n© Foto : RŽDOleg Belozjorov\nBelozjorov je istakao da su Ruske železnice jedna od vodećih kompanija u svetu u ovoj oblasti, o čemu svedoče i postignuti rezultati.\n„Ruski i srpski železničari pokazuju skladan koordinirani rad. Spremni smo da radimo još brže, i siguran sam da možemo da savladamo sve projekte bez obzira na njihovu težinu“, rekao je on na brifingu nakon rezultata pregovora.\nRuske železnice su u 2018. godini prevezle rekordan broj putnika, čak 1.152.000.000, a odličnim poslovnim rezultatima doprineo je i završetak jednog od najkomplikovanijih infrastrukturnih projekata — železničkog prstena oko Moskve.


Pored IT, i zanati zanimanja budućnosti – kuvari, vozači, frizeri • Poportal\nU narednih 20 doo 30 godina tržište rada će biti izmenjeno. Broj ljudi će se povećati na 8,5 milijardi, a poslovi budućnosti biće vezani za medicinu i klimatske promene. Ipak, ne treba zanemariti ni zanatska zanimanja jer su ti kadrovi poslednjih godina najdeficitarniji, rekao je za RTS Miloš Turinski iz „Infostuda“.\nIako smo još daleko za zapadnim zemljama, a naročito Amerikom, naše tržište se menja povećanom brzinom u skladu sa trendovima, tako da neka zanimanja koja nisu postojala pre deset ili 20 godina sada se razvijaju na godišnjem nivou, a to su pre svega zanimanja vezana za digitalni internet, rekao je gostujući u Jutarnjem programu Miloš Turinski.\n„Prema analizi koja je rađena naspram podataka američkog zavoda za statistiku, a koja obuhvata projekciju do 2026. godine, među 30 najtraženijih zanimanja pola su zanimanja iz medicinske struke. To, nažalost, ovde još nije slučaj, što zbog zabrane zapošljavanja, što zbog povećanog odlaska u inostranstvo“, naveo je Turisnki.\nPrema njegovim rečima, ta sfera našeg tržišta još nije razvijena, ali ono gde se podudaramo to su zanimanja iz trgovine i prodaje.\n„Iz godine u godinu poslodavci najviše raspisuju oglase koji su namenjeni trgovini. Posle trgovine i prodaje slede zanimanja iz IT, znamo da nam programeri nedostaju i to najviše oni koji imaju iskustvo u radu sa programskim jezicima“, kaže Turinski.\nAko pogledamo naše tržište rada i ono što bi bilo perspektivno za decu koja će se tek školovati, već sada nam nedostaju kuvari, vozači, automehaničari, frizeri, a pritom su to zanimanja koja su i plaćena.\n„Pored IT, kod nas su najtraženiji poslovi u prodaji, trgovini i administracija, a veoma su traženi i elektro i mašinski inženjeri. Pored toga, tražena su zanatska zanimanja, vozači su izašli u prvi plan prošle godine, ali i ljudi koji rade kao operateri u kol-centrima“, kaže Turinski.\nNe postoji direktna povezanost između najtraženijih i najplaćenijih poslova, jer su najtraženija zanimanja često prosečno plaćena, ako izuzmemo poslove u IT. Međutim, zanimanja koja su u deficitu kao što su zanati mogu, čak i kod nas, da donesu dobru zaradu.


Program 32. Svetosavske nedelje | Slobodna reč\nProgram 32. Svetosavske nedelje\nVRANJE – Svetosavska nedelja, 32. po redu, biće održana u već ustaljenom terminu od 21. do 27. januara, a okosnicu programa činiće učenici osnovnih i srednjih škola i kulturno – obrazovne ustanove. Manifestaciju će u velikoj sali vranjskog pozorišta otvoriti gradonačelnik dr Slobodan Milenković, kada će nastupiti hor Muzičke škole Stevan Mokranjac, dok će episkop vranjski Pahomije besediti.\nNakon ceremonije otvaranja, u pozorišnoj galeriji biće otvorena i izložba “Manastiri da su svetlost svetu”, Istorijskog arhiva 31. januar Vranje. Drugog dana manifestacije glumci vranjskog Pozorišta izvešće predstavu Princ se neće vratiti, a 23. januara od 19. sati, takođe u velikoj sali Pozorišta, koncert će održati vokalna grupa Konstantin iz Niša.\nDan kasnije, 24. januara, od 18 sati u Galeriji Narodnog univerziteta biće otvorena izložba radova učenika osnovnih i srednjih škola, a sat kasnije u pozorištu će biti priređen i program pod nazivom “Učenici Svetom Savi u čast”. T\nom prilikom biće pomovisan časopis učenika osnovnih škola Srećni dani i dodeljene nagrade najboljim recitatorima i učenicima koji su na literarnom i likovnom konkursu bili najbolji. U okviru književnog programa, 25. januara, u Pozorištu , Bora Stanković, biće organizovano veče Zvonka Karanovića, o čijem stvaralaštvu će govoriti književni kritičar Vladimir Arsenić.\nVeć po tradiciji 26. januar rezervisan je za duhovnu akademiju Eparhije vranjske u 19 sati u hramu Svete Trojice. Na sam dan Svetog Save, 27. januara, u Sabornom hramu biće održani sveta liturgija, rezanje slavskih kolača Odbora manifestacije i škola, kao i svečana akademija. Zaslužnim kolektivima i pojedincima priznanja i nagrade Sveti Sava za 2021. godinu biće uručeni na svečanoj akademiji koja je planirana u 13 sati u sali pozorišta. Program će se odvijati u skladu sa merama Kriznog štaba Vlade Republike Srbije za suzbijanje pandemije koronavirusa.\nPrethodni članakTS: Sve odluke v.d. direktora Urbanizma u ovoj situaciji mogu biti osporene na sudu\nSledeći članakVranje ponovo žarište, preko 140 zaraženih za jedan dan


Jeremić deveti kandidat za novog generalnog sekretara UN, peti iz ex Yu\nBivši šef diplomatije i predsedavajući Generalnoj skupštini UN, Vuk Jeremić deveti je kandidat u trci za nasednika Ban Ki Muna i peti iz bivše Jugoslavije. Prvi čovek svetske organizacije trebalo bi da bude izabran iz grupe istočnoevropskih… »\nKurir: Vuk Jeremić za kurir: Boriću se do pobede u UN! Novi magazin: Jeremić deveti kandidat za novog generalnog sekretara UN, peti iz ex Yujoš 4 povezane\nKurir: Francuzi izručuju Srbina u BiH: Osumnjičen za ratne zločine u Višegradu Al Jazeera: Bakira Hasečić za AJB: Zločincu sam rekla da ovo nije 1992.još 3 povezane\nZaratili DS i pokret „Dosta je bilo“: Raduloviću Pajtić kriv što ne ide na izbore!\nPokret „Dosta je bilo“ Saše Radulovića optužuje demokrate za odbijanje izborne liste od strane Pokrajinske izborne komisije (PIK), zbog čega se dva dana vodi okršaj između funkcionera DS-a i ovog pokreta. Lider demokrata Bojan Pajtić kaže da… »\nMondo: Radulović predao žalbu na odluku PIK-a Politika: Ko je „minirao“ Radulovićevu listu u Vojvodinijoš 5 povezanih


VEST da nas je napustio Milan Lane Gutović potresla je sve u Srbiji. Poslednji pozdrav slavnom glumcu uputila je Crvena zvezda.\nPoznato je da je bio veliki navijač crveno-belih, a jednom prilikom je izjavio:\n- Postoje neke stvari koje su svima poznate, a jedna od tih stvari je da je Zvezda najbolja- rekao je svojevremeno Lane Gutović, a fanovi crveno-belih će je pamtiti dugo.\nRanije se od Laneta oprostio i njegov veliki prijatelj, legendarni fudbaler Crvene zvezde Dule Savić.\nSport fudbal Milan Lane Gutović FK Crvena zvezda


Potpisan Ugovor o prenosu vlasništva opreme\nInformacije o Ustanovi Arhiva novosti iz Ustanove Potpisan Ugovor o prenosu vlasništva opreme Web Sajt\nPotpisan Ugovor o prenosu vlasništva opreme na JU Dom zdravlja KS\nUgovor o prenosu opreme i osnovnih sredstava nabavljenih u okviru projekta Jačanje zdravstvenog sektora u primarnoj zdravstvenoj zaštiti, potpisan je u srijedu, 30. maja 2012. godine u prostorijama Kantona Sarajevo između predstavnika Ministarstva zdravstva FBiH koje je predvodila dr. Vildana Doder i menadžmenta JU Dom zdravlja KS, predvođenog generalnim direktorom prim.dr Milanom Miokovićem.\nOvim svečanim činom prenos vlasništva nad opremom i osnovnim sredstvima sa kojima su urađeni i građevinski radovi na ambulantama porodične medicine, te organizacionim jedinicama JU Dom zdravlja KS je konačno i formalizovan, a sve u cilju evidentiranja u poslovnim knjigama.\nPodsjećanja radi, projekat Jačanje zdravstvenog sektora u primarnoj zdravstvenoj zaštiti je uspješno implementiran, a na osnovu Sporazuma o razvojom kreditu i Okvirnog ugovora o kreditu između Razvojne banke Vijeća Evrope i BiH.\nU okviru projekta kojeg provodi Ministarstvo zdravstva FBiH, a koji se odvijao u tri faze, izvršeno je opremanje ambulanti porodične medicine standardiziranim setom medicinske opreme i namještaja, te je urađena i njihova unutrašnja adaptacija.\nPotpisivanju ugovora prisustvovali su i ministar zdravstva KS, prim.dr Zlatko Vuković, te direktor Zavoda zdravstvenog osiguranja KS prof.dr Faris Gavrankapetanović sa pomoćnikom prim.dr Mustafom Cuplovom.


Trač ili istina: Saša i Brena otvaraju svoju televiziju : Crveni tepih\nTrač ili istina: Saša i Brena otvaraju svoju televiziju\nNa svojoj televiziji dnevno će emitovati šest sati programa uživo, a ostale emisije prodavaće televizijama koje im ponude najbolje uslove. Popović u Beču gledao da kupi reportažna kola, a od „Sonija” HD opremu.\nVlasnici „Granda” Saša Popović i Lepa Brena odlučili su da osnuju svoju televizijsku produkciju kako bi sami pravili emisije i prodavali ih televiziji koja im ponudi najbolje uslove. Osim toga, oni će od septembra pustiti u rad i satelitsku televiziju Grand, na kojoj će dnevno emitovati šest sati programa uživo, saznaje Press.\nMedijska nagađanja da li će Saša Popović „Zvezde Granda”, „Grand šou” i ostale emisije ostaviti na Pinku gde se sada emituju, ili ih preseliti na konkurentsku TV Prva, odvele su do treće opcije, koju je retko ko očekivao. Kako ekskluzivno saznajemo, muzički mag je iznedrio najbolje rešenje koje je suvlasnica „Granda” Lepa Brena prihvatila s oduševljenjem.\nMarijanaM said on 19/06/2012 at 08:16\nStvarno nema dovoljno djubreta na tv….. pa treba jos!\nivana said on 19/06/2012 at 19:46\nSamo napreeeeeeed…uvek ste bili najbolji i to se od vas ocekuje, da budete sve bolji i bolji, i da se sirite…


Havijer Solana se sastao s Volfgangom Išingerom radi konsultacija o Kosovu\nVisoki predstavnik Evropske unije Havijer Solana razgovarao je danas sa nemačkim diplomatom Volfgangom Išingerom, koga je EU juče imenovala za svog predstavnika u "trojci" Kontakt grupe o Kosovu. Solana je sa Išingerom razmenio mišljenje o koracima za pokretanje dijaloga Beograda i Prištine o statusu Kosova, rekla je Kristina Galjak.\nGaljak je istakla da izbor Išinger, nemačkog ambasadora u Londonu, bivšeg nemačkog državnog sekretara, učesnika pregovora u Dejtonu o Bosni, koji je bio uključen i u zbivanja na Kosovu 1999, pokazuje ozbiljnost i veliku važnost koju Berlin i cela EU pridaju cilju da se približe stavovi Beograda i Prištine i otvore vrata "održivom rešenju" za status pokrajine.\nVisoki predstavnik Unije će "nastaviti da pomno prati situaciju i održava česte veze sa dvema stranama sa ciljem da se postigne trajno i održivo rešenje za kosovsko pitanje", rekla je Galjak.\nFišer: Jednostrana nezavisnost najgore rešenje\nJednostrano proglašena nezavisnost Kosova bila najgore moguće rešenje, ocenio je predsednik Austrije Hajnc Fišer.\n"Svi znaju da bi najgore bilo jednostrano proglašenje nezavisnosti Kosova, bez dogovora sa Srbijom, bez odluke Saveta bezbednosti Ujedinjenih nacija, uz podršku SAD, ali protiv volje Rusije i uz različite stavove Evropske unije. To bi bilo najnepoželjnije", kazao je on.\nFišer je ocenio je da će biti potrebno još mnogo napora da bi se to sprečilo.\n"Najrazumnije rešenje bilo bi kada bi se kosovski Albanci i Srbi dogovorili na osnovu razumnog predloga izaslanika UN Martija Ahtisarija", rekao je on.\nFišer je ocenio da sada sve ukazuje da dogovora neće biti, navodeći da "u tom slučaju preti da nemamo odluku Saveta bezbednosti UN" i da bi se "našli pred teškom situacijom, koja bi vodila i ka tenzijama unutar EU".\nBeograd: Savet bezbednosti UN a ne Kontakt grupa odlučuje o statusu Kosova\nPre nastavka pregovora, zvanični Beograd ponavlja da će Savet bezbednosti UN a ne Kontakt grupa odlučivati o statusu Kosova.\nMinistar za Kosovo Slobodan Samardžić ponovo je istakao da je Srbiji najviše stalo da Savet bezbednosti UN potvrdi predlog Kontakt grupe o pregovorima Beograda i Prištine o budućem statusu Kosova. Unutar Kontakt grupe odlučuje se konsezusom, nema veta ali ni preglasavanja a Kontakt grupa ima takav postupak odlučivanja jer ona ni o čemu ne odlučuje, ngo Savet bezbednosti UN, rekao je Samardžić.\nPortparol Demokratske stranke Srbije Andreja Mladenović izjavio je da će Vlada uskoro formirati državni tim za nove pregovore o statusu Kosova i izrazio uverenje da će taj tim dati najbolji predlog autonomije za albansku nacionalnu manjinu na Kosovu. A ministar prosvete i visoki funkcioner Demokratske stranke Srbije Zoran Lončar ponovio je, u poslednje vreme veoma spominjanu tezu iz perioda vladavine Slobodana Miloševića, da ne postoji problem Kosova nego definisanja položaja albanske nacionalne manjine u pokrajini i da to treba da bude tema novih pregovora.\nMeđutim, koordinator Foruma za etničke odnose Dušan Janjić ne isključuje mogućnost održavanja međunarodne konferencije na kojoj bi bio dogovoren status Kosova. Na toj konferenciji zvanični Beograd bi mogao da saopšti svoj plan B za koji Janjić smatra da znači podelu Kosova.


Objavljeno novo JUNSKO izdanje časopisa Logistika&Transport - logistikaitransport.com\nObjavljeno novo JUNSKO izdanje časopisa Logistika&Transport\nU NOVOM IZDANJU očekuju Vas sjajni tekstovi na temu Drumskog transporta u kojima smo se pozabavili nekim od najvažnijih tema za naš region.\nU okviru rubrike Paketna dostava, imate priliku da upoznate novu eru dostave kompanije D Express u saradnji sa NIS-om u tekstu: Preuzimanje paketa bez kurira.\nU okviru teme broja koja je ovaj put posvećena Drumskom transportu očekuju Vas sjajni tekstovi: Intervju sa izvršnim direktorom kompanije Militzer & Münch-Sigurno ka novim izazovima, studija kompanije Instant Factoring-Problemi prevoznika tereta, Frotcom-Praćenje u realnom vremenu, invoitix-Stabilan partner u u održavanju likvidnosti vaše transportne kompanije, Balkan Trailer-Ekskluzivni zastupnik WIELTON kompanije i njenih proizvoda, kompanija Artronic-SkyTrack ECO Drive, NTS mobile-Softversko rešenje za komunikaciju i navigaciju između vozača i dispečera.\nU okviru rubrike Integralna logistika, imate priliku da pročitate intervju sa Draganom Jovanović, menadžerkom finansija u kompaniji Gebrüder Weiss.\nKolumna Una Musica Brutal-sjajnog Miloša Gligorijevića, iz kompanije Trasing vodi vas u neke svakidašnje teme.\nU stalnoj rubrici posvećenoj komercijalnim vozilima bavili smo se sledećim novostima: Povratak Fiat Scuda, Nove generacije Ford Rangera i završna faza Daf distributivnih kamiona.\nU sklopu rubrike Događaj možete se upoznati sa dobitnicima nagrada za najbolji proizvod u okviru vodećeg međunarodnog logističkog sajma- LogiMAT 2022.


Električni roboti ne poznaju granice u podzemnom svetu | Gradimo zajedno\nNaslovnaSvetElektrični roboti ne poznaju granice u podzemnom svetu\nElektrični roboti ne poznaju granice u podzemnom svetu\nIzvor : i0.wp.com\nElektrična flota je daljinski upravljiva i time eliminiše prisutnost ljudi u neosiguranim delovima rudnika. Primenom ove savremene opreme i mehanizacijom proizvodnje iz ultraniskih profila, kapitalna ulaganja u rudnike mogu da se smanje i do 35%, uz operativne troškove niže i do 30%, što skraćuje vreme povrata investicije s 11 na 5 godina.\nSavremena električna robotska flota za podzemno rudarenje nedavno je ugledala svetlo dana i privukla pažnju svetske javnosti. Ono što bi se ukratko moglo reći za novu tehnologiju jeste to da se njenim korišćenjem povećava bezbednost radnika i unapređuju uslovi za rad, a rudarskim kompanijama omogućava veću produktivnost i koncentraciju rude, i, ujedno, smanjuje kapitalna ulaganja i operativne troškove.\nUpravljanje električnim robotima je moguće sa daljine, pa je tako bezbednost izvršilaca obezbedjena, s obzirom da nije potrebna prisutnost ljudi u neosiguranim delovima rudnika. Operacije bušenja i sidrenja krovine su potpuno automatizovane, što je takođe, bitan faktor bezbednosti operatera tokom rada.\n„NRE flota je izuzetno inovativna i jedina u svetu omogućava mehanizaciju eksploatacije rude iz ultra niskih proizvodnih panela. Reč je o još jednoj u nizu inovacija iz kompanije DOK-ING, za koje smo do sada više od 100 puta nagrađivani međunarodnim nagradama. Moj tim i ja smo kreirali, razvili i proizveli ovu tehnološki izuzetno naprednu, snažnu i produktivnu električnu flotu jedinstvenih mašina koji, zahvaljujući svojoj visini od samo 65 centimetara, ulaze u najniže rudnike sveta“, izjavio je Vjekoslav Majetić, vlasnik kompanije DOK-ING-a.\nEksploatacija i neprestupačnih ležišta\n„NRE flota je konkurentna na tržištu, jer na svom podvožju s gusenicama radi na nagibima do 22 stepena u poredjenju s konvencionalnim mašinama za rudarenje koji rade na nagibima do 10 stepeni. Mogućnost rada na većim nagibima omogućava eksploataciju ležišta koja su nepristupačna ili neisplativa upotrebom konvencionalnih mašina“, izjavio je Luka Petro, menadžer programa rudarstva, i objasnio da ektrični pogon eliminiše buku i negativni uticaj izduvnih gasova u malim prostorima, kao i da smanjuje emisiju ugljendioksida tokom kompletnog eksploatacijskog procesa. Mehanizacijom proizvodnog procesa povećava se efikasnost proizvodnje i kao i bezbednost radnika.\nUnapredjenje rudarenja platinskih metala\nInovativni roboti za rudarsku industriju proizvedeni su na zahtev globalnog lidera u proizvodnji platine, Anglo American grupe, koja ima stogodišnju tradiciju poslovanja. Platinskim metalima (iridijum, osmijum, paladijum, platina, rodijum i rutenijum), cena vrtoglavo raste, pa je u poslednjih godinu dana dostigla istorijski nivo, upravo zbog širokog spektra korišćenja u raznim industrijama, kao i u proizvodnji medicinskih pomagala i elektroničkih uređaja.\nPrethodni tekstU planu izgradnja postrojenja za prečišćavanje otpadnih voda u kompleksu TENT B\nSledeći tekstIzgradnja Moravskog koridora teče po planu


October 2, 2019 Fokus, Književnost, Najave reportaže izvještaji, Podgorica 1\nPovodom Nacionalnog dana podizanja svijesti o bibliotekama, koji se obilježava 5.oktobra, JU Narodna biblioteka Budve se pridružuje akciji BIBLIOTEKE ZA STUDENTE na poziv Centralne univerzitetske biblioteke, te u petak, 04. oktobra 2019. godine, od 08 do 20 časova organizuje besplatan upis u Biblioteku za sve studente.\nAkcija pod nazivom BIBLIOTEKE ZA STUDENTE podrazumijeva besplatan upis u narodne biblioteke za sve crnogorske studente, bez obzira na to da li su studenti državnog ili privatnih univerziteta. Ovom akcijom se na simboličan način daje doprinos afirmaciji bibliotečke struke, ali i doprinosi visokom obrazovanju u Crnoj Gori.\nPovodom Nacionalnog dana podizanja svijesti o bibliotekama, Centralna univerzitetska biblioteka organizovaće prigodan program u prostorijama svoje čitaonice u Podgorici. U okviru dodatnog programa održaće se predavanje „Savremeni tokovi u bibliotekarstvu – INELI Balkans i IFLA WLIC 2019“ na Pomorskom Fakultetu u Кotoru i akcija „BIBLIOTEКE ZA STUDENTE“, u kojoj učestvuju biblioteke širom Crne Gore.\nLibrary National Awareness Day, Podgorica, Montenegro, October 5th 2019 - LNSS Western Balkans


Objavljeno u kategoriji Region na 24.03.2019 08:59:00\nI delegacija RS-a u Srbiji: 20 godina od NATO bombardovanja\n(Patria) - Nizom komemorativnih manifestacija danas će biti obilježena dvije decenije od početka napada NATO-a na SR Jugoslaviju, odnosno Srbiju, 24. marta 1999. godine. Dan sjećanja na stradale u napadima bit će obilježen u Nišu u prisustvu predsjednika Srbije Aleksandra Vučića i premijerke Ane Brnabić, predstavnika vojske, crkve, diplomatskog zbora i građana, prenosi Tanjug.\nKonkretan povod za početak bombardiranja bilo je ubistvo 45 kosovskih Albanaca, mještana sela Račak, 15. januara 1999. godine. Nakon što je Skupština Srbije potvrdila da ne prihvata odluku o stranim snagama na svom teritoriju i predložila da snage Ujedinjenih nacija nadgledaju mirovno rješenje sukoba na Kosovu, NATO je 24. marta 1999. godine u 19.45 sati počeo vazdušnme udare po naredbi tadašnjeg generalnog sekretara NATO-a Javijera Solane, a vlada u Beogradu iste noći je proglasila ratno stanje.\nDelegacija Vlade Republike Srpske, entiteta u BiH, danas će također biti u Nišu i prisustvovati navedenoj akademiji. Bombardovanje SRJ trajalo je od 24. marta do 1. juna 1999. godine. To je bilo drugo važnije vojno uplitanje NATO-a na prostoru bivše Jugoslavije nakon bombardovanja položaja snaga vojske bosanskih Srba oko Sarajeva i u dijelovima Bosne i Hercegovine koji su bili pod okupacijom srpskih snaga, u operaciji "Namjerna sila" 1995. godine.


Lider Hamasa podržao Abasovu inicijativu – Nadlanu.com\nLider Hamasa podržao Abasovu inicijativu\nObjavljeno 26. nov 2012. / 14:42:48\nAMAN, 26. novembra 2012. (Beta) – Lider ekstremističkog palestinskog pokreta Hamas Haled Mašal izrazio je podršku palestinskom predsedniku Mahmudu Abasu za inicijativu da u Ujedinjenim nacijama zatraži status države, prenela je agencija Vafa.\nPalestinska novinska agencija navodi da je Mašal pozvao telefonom Abasa.\nAbas, koji je ranije rekao da neće odustati od namere da na Generalnoj skupštini UN 29. novembra zatraži status države nečlanice, rekao je da sve palestinske političke frakcije, bez izuzetka, podržavaju inicijativu.\nHamas vlada u pojasu Gaze, a umereni pokret Fatah predsednika Abasa na Zapadnoj obali. Hamas EU i SAD smatraju terorističkom organizacijom, dok Fatah ima podršku Zapada, mada Vašington traži od Abasa da odustane od inicijative u UN.\nHamas i Fatah su se često sukobljavali, a poslednji put oružano posle izbora 2006. kada je obrazovana vlada nacionalnog jedinstva. Abas i Mašal ove godine su potpisali sporazum o primirju.\nPalestinska uprava namerava da 29. novembra zatraži unapredjenje statusa u svetskoj organizaciji s trenutnog entiteta posmatrača.\nPalestinski ambasador u Srbiji Mohamed Nabhan rekao je za agenciju Beta da će Palestinci posle dobijanja statusa države u UN „pregovarati s Izraelom na drugačijim osnovama, na ravnopravnim osnovama“.\nKomisija odobrila Štampi da preuzme Futuru plus


Pažljivkova pravila u saobraćaju - edukacija za najmlađe u Nišu - Televizija Kopernikus TV K::CN\nPažljivkova pravila u saobraćaju – edukacija za najmlađe u Nišu\n30/10/2017 | Niš\nNa putevima širom sveta na svaka dva minuta poginu tri osobe, a na svaka četiri minuta u saobraćajnoj nesreći strada jedno dete. Ljudski život moguće je sačuvati bezbednim ponašanjem u saobraćaju. Grad Niš ove godine, u cilju povećanja bezbednosti u saobraćaju, izdvaja 35 miliona dinara. Lokalni savet za bezbednost saobraćaja u Nišu i Agencija za bezbednost saobraćaja kroz različite aktivnosti edukovali su najmlađe o pravilima u saobraćaju.\nKako bi broj saobraćajnih nesreća bio smanjen u narednom periodu treba, kroz razgovore sa ljudima, raditi na prevenciji. Kombinacijom preventivnih i represivnih može se doći do pozitivinih rezultata, naglasila je u Nišu v.d. direktora Agencije za bezbednost saobraćaja Jasmina Milošević.\nSaobraćajno-obrazovni čas Pažljivkova pravila u saobraćaju organizovali su Agencija za bezbednost saobraćaja i Lokalni savet za bezbednost saobraćaja grada Niša, sa ciljem da se o pravilima u saobraćaju govori i van nastavnih aktivnosti.\nAgencija za bezbednost saobraćaja poklonila je Visoko tehničkoj školi u Nišu simulator čeonog sudara, koji će im biti od pomoći kao novi vid edukacije. Potpisivanjem protokola ozvaničena je saradnja Agencije i ove niške škole.


On je rekao da je uveren da će OKR dobiti podršku od IAAF, Međunarodnog olimpijskog komiteta (MOK) i Svetske antidoping agencije (WADA) za reforme.\nPredsednik MOK-a Tomas Bah je već pružio podršku Žukovu i izrazio nadu da će Rusija učestvovati na Igrama u Riju naredne godine.\nIAAF je u petak sa 22 glasa i jednim protiv izglasao da se Rusija suspenduje na neodređeno vreme, jer je država navodno znala za doping.\nRuski atletičari bi zbog ovog skandala mogli da propuste naredne Olimpijske igre u Rio de Žaneiru.\nSvetska antidoping agencija (WADA) je u ponedeljak objavila izveštaj u kome se tvrdi da su ruski atletičari i funkcioneri umešani u široko korišćenje dopinga, ometanje doping testova i zataškavanje korišćenja nedozvoljenih sredstava.\nAtletski savez Rusije


7. 06. 2019. Comments (0) Views: 624 Industrija\nBosch je radio zajedno sa kompanijom Nikola na poboljšanju razvoja pogonskog sklopa\n Kompanije Nikola i Bosch zajedno razvijaju pogonski sklop gorivnih ćelija za kamion Nikola Dva Alfa\n Nikola kamione odlikuju Bosch inovacije kao što su „Mirror Cam“ sistem, „Perfectly Keyless“ i „Servotwin“ upravljački sistem\n Džejson Rojht, potpredsednik i rukovodilac regionalne poslovne jedinice Commercial Vehicles & Off-Road za Bosch u Severnoj Americi: „Ovo je bila dvoipogodišnja saradnja sa ciljem na implementaciji naprednih tehnologija u potpuno nov i jedinstvern pristup kamionima sa najvišim nivoima inženjerske izvrsnosti.“\n „Bosch je bio naš inovativni partner koji je pomogao da naša vizija postane realnost.“ – Trevor Milton, osnivač i CEO kompanije Nikola.\nNikola Motor Company je prvi put prikazala javnosti svoj kamion sa pogonom na vodonik i struju – Nikola Dva, na događaju „Nikola World“. Bosch tehnologija i stručnost su pomogle Nikoli da shvati punu funkcionalnost Nikola Dva kamiona na vodonik i struju sa komponentama i sistemima za teške terete koji su spremni za industrijski rad. Tehnološki i sistemski pristup je prilagođen za korišćenje u kompletnoj gami Nikola vozila, uključujući Nikola Jedan sa kabinom za spavanje i Nikola Tri, kamion na vodonik i struju za evropska tržišta.\nNikola kamione odlikuju inovacije u autonomnosti, umreženosti i elektrifikaciji, a sve uz pomoć kompanije Bosch. Dobavljač ove tehnologije i usluga nudi rešenja za komercijalna vozila za unapređenje efikasnosti i bezbednosti u logistici. Kako bi obezbedili Nikolin karakterističan nastup, inženjerski timovi sa Bosch lokacija u Sjedinjenim Američkim Državama i Nemačkoj su doprineli sa više od 220.000 radnih sati na razvoju Nikola kamiona.\n„Ovo je bila dvoipogodišnja saradnja sa ciljem na implementaciji naprednih tehnologija u potpuno nov i jedinstvern pristup kamionima sa najvišim nivoima inženjerskih veština.“ izjavio je Džejson Rojht, potpredsednik i rukovodilac regionalne poslovne jedinice Commercial Vehicles & Off-Road za Bosch u Severnoj Americi. „Učili smo jedni od drugih i zajedno se trudili da napredujemo i ostvarimo ono što je ostalima bilo nemoguće. Nikola Dva nije jednostavna evolucija današnjih kamiona za teške terete, to je revolucija u sofisticiranoj kontroli i dizajnu.“\n„Bosch je bio naš inovativni partner koji je pomogao da naša vizija postane realnost.“ rekao je Trevor Milton, osnivač i CEO kompanije Nikola Motor Company. „Tražimo partnere koji nam mogu pružiti stručnost i prvoklasna rešenja, ali i one koji su voljni da sanjare sa nama.“\nMozak budućnosti – razvijen od strane kompanija Nikola i Bosch\nNikola kamion je više od vozila na gorivne ćelije; to je super kompjuter na točkovima. Bosch sistemi, programi i inženjerska stručnost su pomogle kompaniji Nikola da naprave mozak svog Nikola Dva super kamiona.\nPogonski sklop komercijalnih vozila je iznova izmišljen\nOsnovu cele linije Nikola kamiona čini novi pogonski sklop za komercijalna vozila razvijen zahvaljujući saradnji između kompanija Nikola i Bosch. Ove dve organizacije su iznova izmislile pogonski sklop – zajedno sa integrisanom šasijom vozila – od samog početka. Sistem gorivnih ćelija je specijalno dizajniran od strane kompanija Nikola i Bosch. Ove dve kompanije su zajedno radile na razvoju prve prave e-osovine za teška komercijalna vozila sa dvojnim motorom. E-osovinu odlikuju Bosch rotori i statori, a kompanija Bosch je takođe doprinela bezbednosti u celom kamionu.\nBez retrovizora i ključa – Bosch tehnologija u svim segmentima Nikola kamiona\nBosch tehnologija preovlađuje i u drugim delovima Nikola kamiona. Vozila kompanije Nikola neće imati jednu karakteristiku koja je standardna na kamionima klase 8: retrovizore. Na mestima standardnog glavnog retrovizora i onih sa strane nalaziće se sistem kamera, poznat kao „Micro Cam System“, koji vozačima nudi digitalni pregled zadnje i bočnih strana iz kabine kamiona. Dve kamere, podešene levo i desno na mestu standardnih ogledala, prenose slike u realnom vremenu na ekrane visoke rezolucije ugrađene unutar kabine. Sistem, razvijen od strane kompanija Bosch i Mekra Lange, podešava prikaz ekrana da odgovara realnoj situaciji u vožnji. On hvata oba vidna polja za prikaz unazad od retrovizora sa samo jednom kamerom sa obe strane kabine. Kao dodatak povećanju bezbednosti, kompaktne digitalne kamere umesto retrovizora nude aerodinamičnu prednost, jer su kamere značajno manje od retrovizora i smanjuju otpor vazduha pri vožnji.\nOperateri voznih parkova će biti u mogućnosti da digitalno upravljaju ključevima Nikola kamiona u svojim voznim parkovima zahvaljujući „Perfectly Keyless“ sistemu iz kompanije Bosch. Kompanije za iznajmljivanje teretnih i komercijalnih vozila mogu koristiti aplikaciju za pametne telefone kako bi vozačima dali pristup određenim voznim parkovima i fleksibilno upravljali ko i kada ima prisstup vozilima. Senzori na Nikola vozilima će se povezati sa aplikacijom na vozačevom pametnom telefonu tako da u trenutku kada vozač priđe vozilu, Perfecty Keyless sistem prepoznaje pametni telefon, identifikuje jedinstveni bezbednosni ključ dodeljen vozačevom telefonu i otključava vrata. Čim se vozač udalji od kamiona, vozilo je automatski zaključano.\nNikola kamioni su opremljeni za asistenciju vozaču i buduću autonomnost zahvaljujući komponentama Bosch Servotwin elektrohidrauličnih upravljačkih sistema. Upravljački sistem će unaprediti sisteme asistencije vozaču tako da aktivno pomažu vozaču u povećanju komfora i većoj bezbednosti. Na vozilima kompanije Nikola, Servotwin će podržavati funkcije kao što su pomoć pri održavanju unutar kolovozne trake, smanjenje uticaja bočnog vetra i pomoć u saobraćajnoj gužvi. Sistem takođe predstavlja ključni element za uvođenje automatizovanih funkcija u budućnosti.\n» Industrija » Bosch donosi napredna rešenja za novi kamion Nikola Dva


Kremlj: Rusija se nije mešala u unutrašnja pitanja Belorusije - Sputnjik Srbija\n13:46 31.07.2020 Preuzmite kraći link\n„Kao prvo, Rusija ne želi ni na koji način da se meša u predizbornu kampanju u Belorusiji. Mi računamo na to da će ona biti uspešna, da će biti u skladu sa svim principima i normama slobode izražavanja građanskog prava“, rekao je Peskov.\nU osvrtu na situaciju sa uhapšenim ruskim državljanima u Belorusiji, Peskov je rekao da se nada da će beloruske kolege izaći na kraj sa tim pitanjem i da će ti ljudi biti pušteni na slobodu.\nTakođe je rekao i da je Moskva zabrinuta zbog toga što još uvek nije predočena bilo kakva informacija o tome zbog čega su ti ljudi uhapšeni.\nPeskov je dodao i da njima još uvek nije omogućen ni susret sa ruskim konzulom, ali je izrazio nadu da će to uskoro biti omogućeno.\nuhapšeni, Belorusija, Kremlj, Dmitrij Peskov, Rusija


Iluzionisti u Novom Sadu | City Hostel\nIluzionisti u Novom Sadu\nNajbolji iluzionisti na svetu, grupa “The Illusionist”, sa svojom predstavom “Witness the Impossible” održaće na jesen više nastupa u Beogradu i Novom Sadu.\nSedam neverovatnih iluzionista pomračiće um gostima magijom i iluzijom koja do sada nije viđena u našoj zemlji. Zadivljujući miks najčudnijih i najneverovatnijih optičkih iluzija uključuje napeti ruski rulet, iznenađujuće levitacije, čitanje misli, nestajanja i bekstva i po prvi put u istoriji, bekstvo iz tankera punog vode.\nOvi mađioničari preuzeli su tajne zanata od najvećeg iluzioniste ikada, Hudinija, i nadogradili ih savremenom postavkom, kostimima, tehnologijom i bendom koji svira uživo na sceni stvorivši nov teatralno-umetnički žanr nikada ranije viđen.\nKreativni producent Sajmon Pejnter rekao je da je ovo prva predstava na svetu koja okuplja sedmoricu najvećih iluzionista u svom zanatu na istom mestu: od šokantnih iluzija Dena Sperija preko komičnog mađioničara Džefa Hobsona do eskapologiste Endrua Basoa koji izvodi Hudinijem inspirisano bekstvo ispod vode uživo na sceni. Ne postoji nijedna više grupa mađioničara koji vam mogu pomračiti um zabavom koju “The Illusionist” čine na svakoj predstavi. Njima se pridružuje i Kevin Džejms, "The Inventor", koji je kreirao najveći broj najpoznatijih iluzija i trikova današnjice a koje ćete videti uživo na sceni u ovoj predstavi.\n"The Illusionists: Witness the Impossible" prvi put je prikazan u januaru 2012. godine i odmah rasprodao devet predstava u Sidnejskoj operskoj kući kao i osam u Meksiko sitiju. Od tada, prave magiju u najvećim dvoranama širom sveta.\nOvaj spektakl magije prikazivaće se u Novom Sadu na Spensu od 26. do 28. novembra.


Biljke osećaju kada ih jedemo i brane se! | Skandalozno\nDa li ste znali: Biljke osećaju kada ih jedemo i pokušavaju da se odbrane! – INFO\nDa biljke imaju inteligenciju, već je poznato, ali prema novom istraživanju sprovedenom na Univerzitetu u Misuriju u SAD-u, biljke osećaju “napad”, odnosno osećaju kada ih jedemo i pokušavaju da se “odbrane”, prenosi Business Insider.\n“Prethodna, slična, ovakva istraživanja o tome kako biljke reaguju na zvukove, posebno na muziku, pokazala su da biljke osećaju, a ovo istraživanje otišlo je korak dalje i pokazalo da zvuk koji ispušta gusenica dok jede, stresno deluje na biljku, menja joj metabolizam i podstiče stvaranje ‘obrambenih’ hemijskih supstanci”, objašnjava Hajdi Apel, naučnica koja je učestvovala u istraživanju.\nBudite prvi sa komentarom na članku "Da li ste znali: Biljke osećaju kada ih jedemo i pokušavaju da se odbrane! – INFO"


RTCG - Radio Televizija Crne Gore - Nacionalni javni servis :: Rukomet :: "Lavice" iz prvog šešira čekaju protivnice u kvalifikacijama za EP / print=true\nŽRIJEB 4. APRILA 15. 03. 2019. 16:24 >> 15:49 4\nŽRIJEB 4. APRILA\n"Lavice" iz prvog šešira čekaju protivnice u kvalifikacijama za EP\nŽenska rukometna reprezentacija Crne Gore biće u prvom šeširu na žrijebu kvalifikacija za Evropsko prvenstvo, koje će biti odigrano u Norveškoj i Danskoj, objavljeno je na zvaničnom sajtu Evropske rukometne federacije.\nŽrijeb će biti održan 4. aprila u Kopenhagenu.\nU prvom šeširu su, osim CRne Gore, aktuelni šampion Evrope, Francuska, Holandija, Rusija, Švedska, Rumunija i Njemačka.\nU drugom šeširu su Srbija, Češka, Mađarska, Španija, Slovenija, Poljska i Hrvatska, u trećem Austrija, Bjelorusija, Slovačka, Turska, Sjeverna Makedonija, Ukrajina i Italija, dok rivale iz četvrtog šešira čekaju Švajcarska, Island, Portugal, Litvanija, Farska Ostrva, Kosovo i pobjednik prve runde kvalifikacija.\nPlasman na smotru najboljih selekcija Evrope obezbijediće po dva prvoplasirana tima iz grupe.\nŠampionat u Norveškoj i Danskoj na programu je od 4. do 20. decembra.


1.500 besplatnih onlajn kurseva — računarske nauke, data science, ali i istorija, film, literatura, ekonomija...\n13:40 Central European Time: Beograd, Berlin, Pariz\n07:40 Eastern Time: Njujork, Boston, Majami\n04:40 Pacific Time: San Francisko, Los Anđeles, Sijetl\n19:40 China Standard Time: Peking, Šangaj, Singapur\nU jednoj od najvećih lista koje smo objavili naći ćete besplatne onlajn kurseve univerziteta kao što su Stenford, Jejl, MIT, Harvard, Oksford i mnogih drugih.\nSajt Open Culture je napravio spisak od 1.500 besplatnih onlajn kurseva univerziteta kao što su Stenford, Jejl, MIT, Harvard, Oksford i mnogih drugih.\nZa razliku od prethodnih lista besplatnih kurseva na Startit Dnevniku, koje su najčešće bile u uskoj vezi sa programiranjem, pa i marketingom i dizajnom, ovde ćete pronaći lekcije iz najrazličitijih oblasti.\nU pitanju su polja istorije, filozofije, literature, fizike, biologije, psihologije, ali i računarskih nauka. Važno je napomenuti da je kurseve moguće pohađati besplatno, ali da morate da obeležite opciju „Full Course, No Certificate” na sajtu edX ili „Audit” na sajtu Coursera.\nU nastavku se nalazi spisak svih kurseva, a originalnu listu možete naći ovde.\nŽivotna sredina i prirodni resursi\nPsihologija i neuronauke\nPisanje i novinarstvo\nMuzika i izvođačke umetnosti\nPolitičke nauke, međunarodni odnosi i pravo


USVOJEN PREDLOG ZAKONA O RAČUNANJU VREMENA UPUĆEN NARODNOJ SKUPŠTINI NA RAZMATRANJE: Ukoliko Narodna skupština Srbije usvoji zakon, u Srbiji će sat poslednji put biti pomeren najkasnije 31. marta 2019, odnosno 27. oktobra naredne godine\nEvropska komisija predložila je da se ukine polugodišnje pomeranje sata od naredne godine, a ukoliko se taj predlog izglasa u Evropskom parlamentu i Savetu Evrope, a Narodna skupština Srbije usvoji zakon o usklađivanju vremena sa EU, u Srbiji će sat poslednji put biti pomeren najkasnije 31. marta 2019, odnosno 27. oktobra naredne godine.\nVlada Srbije, naime, usvojila je na sednici 28. avgusta Predlog zakona o računanju vremena, koji je upućen Skupštini na razmatranje, čime bi se obezbedilo jedinstveno računanje vremena na teritoriji Srbije.\nKako je navedeno u Predlogu zakona, o kojem će se izjašnjavati narodni poslanici, cilj je da se obezbedi jedinstveno vreme na teritoriji Republike Srbije, a koje bi bilo usklađeno s vremenom koje se koristi u Evropskoj uniji.\nEvropska komisija je u predlogu ostavila slobodu zemljama EU da odluče da li žele da trajno primene letnje ili zimsko računanje vremena.\nPredlog EK će biti upućen Evropskom parlamentu i Savetu kako bi se zatražila njihova saglasnost, a predviđa da svaka država članica EU obavesti do aprila 2019. godine da li planira da trajno usvoji letnje ili zimsko računanje vremena.\nKako se navodi, poslednji put kazaljke bi morale da budu pomerene u skladu sa letnjim računanjem vremena u nedelju, 31. marta 2019. godine, a nakon toga zemlje članice koje žele da se trajno prebace na zimsko računanje vremena i dalje bi mogle, i to poslednji put, da pomere sat u nedelju 27. oktobra 2019. godine.


Sud odbacio Morsijev dekret o ponovnom sazivanju parlamenta\nPristalice sa slikom Mohameda Morsija slave dekret, 9. jul 2012.\nVojska pokušava da ograniči vlast predsjednika\nUstavni sud Egipta odbacio je kao neustavan Morsijev dekret o ponovnom sazivanju parlamenta, javlja BBC. Jedinice vojske raspoređene oko zgrade egipatskog parlamenta i pored toga dozovolile su u ponedjeljak poslanicima da uđu unutra, javlja izvještač britanskog medija sa lica mjesta.\nKako je u ponedjeljak saopštio Vrhovni sud, prethodne odluke ove najviše sudske instance su konačne i “nijesu podložene žalbi“.\nPredsjednik Egipta Mohamed Morsi u nedjelju je neočekivano dekretom naredio da se Parlament u kojem dominiraju islamisti, a koji je raspustio Vrhovni vojni savjet (SCAF) ponovno okupi obarajući tako ranije odluke moćnih egipatskih generala i sudija o raspuštanju zakonodavnog tijela.\nMorsijeva odluka žestoki je izazov za Vojni Savjet i sudstvo čiji su namještenici još iz ere svrgnutog dikatora Hosnija Mubaraka.\nI predsjedavajući egipatskog parlamenta u ponedjeljak je najavio da će se u utorak održati sjednica parlamenta, riskirajući tako obračun s vojskom, a ponašajući se u skladu sa Morsijevim dekretom o poništenju odluke o raspuštanju parlamenta.\nDržavna novinska agencija Mena citirala je navode Sada el-Katatnija, predsjedavajućeg parlamenta, koji je rekao da će sjednica donjeg doma parlamenta početi u podne po lokalnom vremenu u utorak prkoseći presudi suda i vojnoj naredbi, koje su izdate prošlog mjeseca, prije Mursijeve pobjede na izborima.\nU međuvremenu je Visoki vojni savjet Egipta (SCAF) održao je vanrednu sjednicu na kojoj je raspravljano o odluci predsjednika Egipta, no nakon te sjednice nikakave odluke nijesu objavljene.\nHusein TantavixHusein Tantavi\nKako prenose agencije, izvori bliski Visokom vojnom savjetu su potvrdili da se Savjet ponaša oprezno i da poštuje funkciju predsjednika zemlje. Isti izvori tvrde kako su svi članovi Savjeta i javnost u Egiptu "iznenađeni odlukom predsjednika Morsija".\nU Egiptu se u ponedjeljak održava svečanost proglašenja maturanata Vojno-tehničkog fakulteta kojoj i pored različitih političkih gledišta zajednički prisustvuju predsjednik Morsi i predsjednik Visokog vojnog vijeća fedmaršal Husein Tantavi.\nVojni savjet, koji je bilo na čelu Egipta od svrgavanja Hosnija Mubraka u februaru 2011. godine predao je vlast Morsiju 30. juna.\nMeđutim, SCAF je uoči Morsijeve pobjede na izborima ukinuo neka ovlaštenja predsjednika, raspustio parlament i preuzeo zakonodavnu vlast.\nNeočekivana odluka egipatskog predsjednika Mohameda Morsija iz redova Muslimanskog bratstva, najače političke snage u zemlji što je rezultat prvih parlamentarnih izbora od Mubarakovog pada, uslijedila je nakon samo sedam dana po preuzimanju dužnosti šefa države. Morsi je dekretom odlučio da se parlament ponovo sazove, jer je kako je obrazložio odluka Vrhovnog suda protivna Ustavu.\nDekretom se takođe poziva na organizovanje novih parlamentarnih izbora u roku od 60 dana od usvajanja novog ustava, koji se očekuje tek krajem godine.\nNo, sa druge strane kako prenosi BBC, analitičari kažu da nije baš najjasnije da li Morsiju predsjednička ovlaštenja omogućavaju da ponovo sazove parlament.\nFollow @RSE_Balkan Ovaj forum je zaključen Komentari Nema komentara u ovom forumu. Budite prvi i dodajte komentar. Izbor urednika Beograd i Priština Postignut načelni dogovor o primeni sporazuma iz Brisela Reakcije u Srbiji Sveti Njegoš po Amfilohiju Reakcije na Kosovu Srbija nema nadležnost nad Trepčom Bosna i Hercegovina FBiH u ćorsokaku: Opstrukcije, blokade i pad prihoda Crna Gora Godišnjica nezavisnosti: Nagomilani problemi i otrežnjenje NajčitanijeDa li je Beograd otpisao Dodika? (3211)Očekuje se otkrivanje masovnih grobnica u Srbiji (1197)Sveti Njegoš po Amfilohiju (1094)Zašto bebe u skoro svim zemljama svijeta kažu "mama" (1066) Lucić: Ko to kaže, ko to laže, Mala Azija je mala... (893) Brisel: Postignut načelni dogovor o primeni sporazuma, na potezu vlade (815) Reakcije na Kosovu: Srbija nema nadležnost nad Trepčom (801)Štiks: Subverzivne poruke iz Zagreba (739) Putovanje bh. građana u Hrvatsku: Biometrijski pasoš, lična karta ili viza (659) Skupština Vojvodine usvojila deklaraciju (632)Najčešće poslanoSveti Njegoš po AmfilohijuSomun na godišnjicu prijema u UN: BiH nije dobila šansu da se razvija normalnoOčekuje se otkrivanje masovnih grobnica u Srbiji Pravoslavne crkve u borbi protiv modernizacije i sekularizacijeNajviše komentaraDa li je Beograd otpisao Dodika? (91)Skupština Vojvodine usvojila deklaraciju (26)Sveti Njegoš po Amfilohiju (23)Štiks: Subverzivne poruke iz Zagreba (13)Sabor SPC neće razmatrati Amfilohijevu inicijativu o kanonizaciji Njegoša (12)FBiH u ćorsokaku: Opstrukcije, blokade i pad prihoda (11)Vestervele u Beogradu: Datum zavisi od implementacije sporazuma (10)Virus pasivnosti među mladima u BiH (10)Šaškor: Vlast slabija, opozicija jača (9)Brisel: Postignut načelni dogovor o primeni sporazuma, na potezu vlade (9)Najgledanije Pojma nema, a svira Cetinje: „Marš protiv mafije – Marš za slobodu“ Sedmica u slikama: 12.- 18. maj 2013. SAD: 24 mrtvih u naletu tornada Brutalno ubojstvo u Londonu SAD: Desetine žrtava u naletu tornada Dvije škole, pamet jedna Minerali iz Trepče Sjećanje na budućnost Protest prosvjetnih radnika u Sarajevu Produkti i uslugePodkastRSSPretplataMobilni telefon RSE


Prvi dan manifestacije Dani Janka Veselinovića - književno veče i otvaranje prostorija udruženja književnika\n01.10.2016 Prvi dan manifestacije Dani Janka Veselinovića - književno veče i otvaranje prostorija udruženja književnika\nManifestacija “Dani Janka Veselinovića“ počela je danas u Bogatiću, otvaranjem prostorija udruženja pisaca, koje nosi ime ovog slavnog Mačvanina. U duhu promovisanja lika i dela Janka Veselinovića ove prostorije služiće za okupljenje već poznatih pisaca, ali i otkrivanje novih, mladih talenata. Inicijativu za osnivanje ovog udruženja pokrenula je pesnikinja Milana Davidović. Podršku novoosnovanom klubu književnika pružili su pisci i pesnici iz Mačve, Beograda, Subotice, Mionice, kao i lokalni ljubitelji lepe pisane reči.\n„Udruženje pisaca „Janko Veselinović“ proizvod je rada mnogo ljudi iz Mačve, nas dvanaest je došlo na ideju o osnivanju, a veliku zahvalnost bih iskazala lokalnoj samoupravi, koja je izasla u susret i ustupila nam prostorije, koje otvaramo za ove druge Jankove dane. Veliku podršku do sada imali smo od direktorice Biblioteke i Kulturno-obrazovnog centra, sa kojima i dalje nastavljamo saradnju, na obostrano zadovoljstvo“, izjavila je predsednica udruženja, Milana Davidović.\nU nastavku programa održano je književno veče u Svečanoj sali Opštine Bogatić, gde su se ljubiteljima poezije i proze svojim delima predstavili Rade Pantelić, Vesna Kerečki, Nada Đorđević i Dijana Stevanović, kao i lokalni pesnici Vera Stošić, Ivan Lolić, Milena Ćirović, Berislav Kuzmanović, Miladin Jagodić i Dejan Nikolić. Svoje pesme govorila je i trinaestogodišnja Slobodanka Boba Ognjenović, najmlađi član udruženja pisaca „Janko Veselinović“\n„Prvu pesmu sam napisala drugarici za rođendan. Poeziju volim od detinjstva, a omiljeni pesnik mi je Desanka Maksimović. Pišem o sreći, o ljubavi, lepim i onim manje lepim osećanjima koje ljudi svakodnevno doživljavaju“, rekla je Slobodanka Ognjenović.\nManifestacija „Dani Janka Veselinovića“ nastavlja se sutra, centralnom svečanošću, u porti Crkve Svetih apostola Petra i Pavla u Glogovcu.\nVi ste posetilac br: 13 230 905


Svetske agencije i mediji u regionu o oružju...\nM. K.\t 30. oktobra 2016. 07:29\nSvetske agencije i mediji u zemljama regiona preneli su da je srpski premijer Aleksandar Vučić prebačen na sigurnu lokaciju, pošto je velika količina oružja pronađena u blizini njegove porodične kuće, prenosi RTS.\nRojters navodi da je policija evakuisala srpskog premijera i njegovu porodicu na “sigurno mesto”, pošto je pronađeno oružje nedaleko od njegove kuće nakon dojave, navodeći reči ministra unutrašnjih poslova Nebojše Stefanovića.\nRojters i AP prenose da je Stefanović izjavio novinarima na licu mesta da je u šumi u Jajincima pronađeno oružje, uključujući jednu zolju, ručne granate, municiju za pušku.\nNaoružanje je, kako prenosi Rojters ministrove reči, pronađeno na raskrsnici gde Vučićev automobil na putu za kuću mora da uspori.\nTramp opet ratuje s medijima: Napao “NBC Njuz” zbog…\nAP citira Stefanovića da je ta lokacija “idealna” za pokušaj ubistva i da strahuje za Vučićevu bezbednost.\nAmerička agencija navodi da je ministar policije rekao i da ovo nije prvi put da premijer bude potencijalna meta, ali nije elaborirao.\nStefanović je, navodi AP, dodao da je “veoma neuobičajeno” da takvo oružje bude otkriveno na mestu gde kola moraju da uspore na putu ka i od Vučićeve kuće, te da nije reč o “naivnom” incidentu.\nMediji u regionu: Policija i BIA se nisu oglasile\nPolicija je blizu porodične kuće premijera Vučića pronašla arsenal oružja i da se on nalazi na bezbednoj lokaciji, navodi se u izveštajima medija u regionu.\nHrvatska i federalna agencija ističu da se srpska policija i BIA nisu oglasile nikakvim informacijama tim povodom.\nMediji navode, pozivajući se na izveštavanje srpskih medija da je oružje bilo u sanducima u automobilu pored šetališta prema spomen-parku Jajinci, nedaleko od porodične kuće oca Aleksandra Vučića u kojoj premijer često boravi.\nHina precizira, pozivajući se na beogradske medije, da su nakon prijave jednog građanina policajci našli ručni bacač M-80 “zolja”, četiri ručne bombe, 100 komada streljiva kalibra 7,62 milimetara, te nekoliko metaka za automatsko oružje, prenosi Hina.\nHrvatska agencija, takođe, ističe da je srpski premijer odbio da komentariše događaj dok ne dobije relevantne informacije.\n“Ne mogu davati nikakve izjave dok ne dobijem informacije od BIA i policije. To je sve što mogu reći u ovom trenutku”, izjavio je Vučić medijima.\nAgencija Fena, takođe, prenosi da se srpska policija povodom pronalaska oružja još nije oglasila.\nBosanska agencija prenosi da je ministar Stefanović izrazio zabrinutost zbog pronalaženja oružja nedaleko od porodične kuće premijera, ali da je rekao da se premijer nalazi na sigurnoj lokaciji.\nPored izveštavanja o pronalasku arsenala oružja, hrvatski Jutarnji list prenosi reči ministra Stefanovića da će od bezbednosnih službi tražiti da što pre iznesu sve informacije o pronađenom oružja, te da “ako to ne mogu, onda neka se povuku”.\nZagrebački list tumači tu izjavu kao znak da bi se na ceo slučaj moglo gledati u kontekstu unutrašnjepolitičkih potreba, jer je, navodi se, proteklih dana Srbiju potresala špijunska afera s grupom koja je pripremala aktivnosti protiv Crne Gore, a potom je u Beogradu bio Nikolaj Patrušev, koji je, kako se spekuliše, sa sobom odveo tri ruska državljana optužena za obaveštajno delovanje.\n“No, kako je zbog političkih neslaganja u Srbiji već ubijen jedan premijer, Zoran Đinđić, sasvim je razumljiva zabrinutost političara bliskih premijeru”, navodi Jutarnji list.\nRTCG je takođe izvestila da je u šumi u blizini porodične kuće srpskog premijera Aleksandra Vučića policija pronašla sanduke s oružjem.


Datum objave: 21.06.2017 18:01 | Autor: Ministarstvo zdravlja / Služba za odnose s javnošću\nMinistar zdravlja dr Kenan Hrapović sa saradnicima razgovarao je u srijedu, 21. juna 2017. godine sa predstavnicima Sindikata doktora medicine, dr Milenom Popović Samardžić, dr Žankom Cerović i dr Veliborom Majićem. Na sastanku se razgovaralo o platama, uslovima rada i rješavanju stambenih pitanja zaposlenih u zdravstvenom sistemu.\nSaopšteno je da su opredijeljena sredstva od preko 11 miliona eura iz kapitalnog budžeta za kupovinu medicinske opreme, u dogovoru sa direktorima svih zdravstvenih ustanova, a cilj je obezbjeđivanje boljih uslova za rad ljekarima. Posebno je naglašena neophodnost ulaganja u Dječju bolnicu, za koju je Ministarstvo najavilo kupovinu skenera do kraja godine.\nDoktori su obaviješteni i da je dogovorena saradnja sa nekoliko zemalja regiona o upućivanju crnogorskih ljekara na doedukaciju, ali i dolazak eksperata iz drugih zemalja radi obučavanja naših doktora. Saopšteno je i da će zdravstveni sistem u narednim godinama biti pojačan sa oko 200 ljekara koji završavaju specijalizacije.\nReforme koje se sprovode u sistemu zdravstva pružiće i mogućnost preusmjeravanja sredstava u samom zdravstvenom sistemu, koje se mogu iskoristiti između ostalog i za povećanje zarada svim zaposlenim u zdravstvu. Na taj način će se i poboljšati status ljekara u društvu, što je svakako jedan od prioriteta Ministarstva. Ukoliko se na taj način ne postignu zadovoljavajući efekti, Ministarstvo će zajedno sa Vlavom Crne gore tražiti načine za obezbjeđivanje sredstava za povećanje zarada.\nMinistarstvo sprovodi zdravstvenu politiku i predstavlja interese ljekara i želi sa njima da ima partnerski odnos i kontinuirani dijalog jer samo na takav način, zajedno i koordinirano možemo poboljšati zdravstveni sistem. Ministar je istakao da su vrata Ministarstva uvijek otvorena, kako za organizacije, tako i za pojedince, i pozvao ljekare da kroz dijalog ukazuju na probleme, jer je ministarstvo prava adresa za njihovo rješavanje.


Ukoliko se često upotrebljava, može ozbiljno da poremete mikrobiom i ravnotežu u sistemu za varenje, koji je odgovoran za sve od težine, imuniteta pa do raspoloženja\n09.03.2021. - 10:12h 10:36h Autor: Stil/Mondo\nDa bismo došli do idealne linije, pre svega moramo da se odreknemo slatkiša. Međutim, to mnogima teško pada, pa ljudi koji žele da ipak malo "varaju", za šta se nutricionisti slažu da je povremeno dozvoljeno, često će napraviti čaj ili kafu i dodati veštačke zaslađivače.\nIako mnogi veruju da ovi zaslađivači spadaju u zdravu hranu, istina je potpuno drugačija.\n"To je velika greška, naročito ako uzimate veštačke zaslađivače koji ne sadrže kalorije", kaže nutricionistkinja Ali Miler.\n"Uopšte nisam ljubitelj takvih zaslađivača. Da, oni tehnički imaju nula kalorija i time ne remete kilažu, ali samo zato što nešto nema kalorije, ne znači da nema uticaj na metabolizam", rekla je ona.\nVeštački zaslađivači mogu ozbiljno da poremete mikrobiom i ravnotežu u sistemu za varenje, koji je odgovoran za sve od težine, imuniteta pa do raspoloženja. Mnogi ih stavljaju u kafu kako bi bila slađa i "prevarila" osećaj gladi.\n"Iako nešto ima nula kalorija, i dalje može da poremeti značajne blagodeti dijete. Znajte da će ukus šećera, čak i bez kalorija, aktivirati GLP-1 receptore na jeziku, koji će podstaći lučenje insulina iako niste uneli kalorije. Insulin ima veoma negativno dejstvo na stanje posta i može da dovede do pada šećera u krvi, koji će zauzvrat uticati na raspoloženje i nivo energije", objasnila je ona.\nVITAMIN B12 SE SMATRA GLAVNIM ORUŽJEM PROTIV TEŠKIH BOLESTI: Evo u kojoj hrani ga ima najviše i šta sve leči!\nsavet nutricionisteveštački zaslađivačiNamirnice koje narušavaju imunitet


SAOPŠTENJE ZA JAVNOST - Zvanična prezentacija opštine Sjenica\nUskršnja čestitka predsjednika opštine Sjenica\nRadno vrijeme maloprodajnih objekata od 15. do 21. aprila\nSJENICA.RS Datum: 22/04/2013 Saopštenja\nPovodom pisanja internet portala sandzakpress.net o navodnom privođenju predsjednika opštine Sjenica, gosp. Hazba Mujovića, izdajemo sljedeće\nNetačne tvrdnje pomenutog portala o navodnom privođenju predsjednika opštine od strane policije, a zbog navodnih malverzacija u vezi sa uplatama Centru za socijalni rad, te izmišljenog saslušanja u aferi Agrobanka, nastale su kao proizvod sinhronizovane kampanje rušenja ugleda pojedinaca iz vlasti u Sjenici, kojoj je narod dao povjerenje na izborima.\nCilj grupa koje iznose ovakve neistine i neprovjerene informacije jeste urušavanje stabilne političke situacije i harmoničnih odnosa u vladajućoj koaliciji, te onemogućavanje pozitivnih tendencija i razvojnih projekata koji se planiraju realizovati u toku ove godine, a sa kojima je građanstvo upoznato.\nSlobodno novinarstvo kakvom navodno teži sandzakpress.net ne može se zasnivati na neistinama, neprovjerenim informacijama koje su dobijene, kako se navodi u tekstu, „od građana Sjenice“, ma šta to značilo. Podržavamo rad svih onih koji žele da građanima dostavljaju prave informacije i otvoreni smo za saradnju.\nZbog iznošenja neistina u pomenutom tekstu angažovan je advokatski tim, a protiv redakcije i odgovornih lica u sandzakpress.net podnijeta je krivična prijava i tužba.\nINFORMATIVNA SLUŽBA OPŠTINE SJENICA\n22/05/2020 0 Počinje razminiranje vojnog aerodroma “Dubinje”\n22/05/2020 0 Asfaltiran krak Ulice Tadije Andrića


Neustavan Zakon o suzbijanju organizovanog kriminala – mojKontakt portal – Radio Televizija Kontakt\nUstavni sud Republike Srpske ocijenio je kao neustavan dio odredbe Zakona o suzbijanju organizovanog i najtežih oblika privrednog kriminaliteta, kojim se nadležnost suda u pojedinim predmetima određuje na osnovu odluke glavnog specijalnog tužioca.\nOdredbom člana 30 stav dva ovog zakona, odnosno člana 28 stav dva prečišćenog teksta, propisano je da je Posebno odjeljenje za organizovani i najteže oblike privrednog kriminala nadležno na čitavoj teritoriji Republike Srpske u slučajevima kada je glavni specijalni tužilac donio odluku o preuzimanju predmeta.\nUstavni sud je ocijenio da je ovakvim normiranjem dovedeno u pitanje ustavno načelo o samostalnosti i nezavisnosti sudova, saopšteno je iz Ustavnog suda.\nNadležnost suda, ističe se u odluci, ne može biti uslovljeno odlukom specijalnog tužioca koji je, kao rukovodilac državnog organa koji goni učinioce krivičnih djela, jedna od ravnopravnih stranaka u postupku pred sudom.\nDecenija bez Dragana Stojnića: Srpski Frenk Sinatra kojeg su obožavale žene! (VIDEO)